17 январ 2019, Тошкент вақти: 17:17\nЎзбекистон биринчи президентининг Оқсаройида Ислом Каримовга ҳайкал ўрнатилди.\nТаъқиб ва тазйиқлар ортидан Ўзбекистонни тарк этишга мажбур бўлган ўндан ошиқ сиëсий фаол британиялик таниқли ҳайкалтарош Пол Дэйга очиқ мактуб билан мурожаат қилди.\n“Марказий Осиëда инсон ҳуқуқлари” ассоциацияси сайтида эълон қилинган бу мактубда фаоллар Дэйдан Ислом Каримов ҳайкалини ясашдан воз кечишни сўраган.\n“Сиз ҳайкал қуриб хотирасини абадийлаштирмоқчи бўлаëтганингиз одам туфайли биз йиллардан бери ватанимизга боролмаймиз. Ислом Каримов ҳукмронлиги давридаги террор туфайли биз ўз яқинларимиз¸ оила аъзоларимиз ва дўстларимиздан айрилдик. Каримов назоратидаги хавфсизлик кучларининг таъқиблари саноқсиз ўзбекистонликларни “Авлиë Панкрас станциясидаги учрашув жойи” деб номланган асарингизда акс этган яқинлари билан қайта кўришиш бахтидан мосуво қилди”¸ деб бошланади очиқ мактуб.


ИнтерФУТБОЛ :: Бир қадам қолганда-я…\nСаккизта мамлакат термалари жаҳон чемпионати бош совринига эга чиқишган бўлса, яна тўрт жамоа финалгача етиб бориб, мағлубиятга учраган. Мундиал ғолиблигига бир қадам қолганда қоқилган ана шу омадсизлар Soccer.ru эътиборини тортди.\nГолландия, Чехословакия, Венгрия ва Швеция биргаликда мундиал ғолиблари сонини ошириш учун жами саккизта имкониятга эга бўлишган. Баъзан улар финал баҳси фаворити саналишган, аммо якунда ишончни оқлай билишмаганди. Келинг, яхшиси, ҳар бир ўйинга алоҳида тўхталиб, мағлубият сабабларини ўрганишга уриниб кўрамиз.\nЧехословакия-1934 («овертайм»да Италияга имконият бой берилди - 1:2)\nХалал берган омил: ҳакамлик\n1934 йилги мундиалда зафар қучишга энг муносиб номзод сифатида айнан Италия термаси кўрсатилганди. Чехлословакия эса ярим финалда германияликларни мағлубиятга учратиб, мўъжиза кўрсатиб улгурганди. Италияликлар эса финал арафасида Австрия термасини таслим этишганди. Ўша баҳсда қатор қоидабузарликлар кузатилганига қарамай, швециялик ҳакам Иван Эклинд Энрике Гуайта томонидан урилган ғалаба голини инобатга олганди. Бенито Муссолини эса 29 ёшли реферининг уринишларини юксак баҳолаб, ҳал қилувчи ўйин тақдирини унга ишониб топширишга қарор қилди. Натижада, финалда Эклинд беҳуда ҳуштак чалавериб, чехословакияликлар тинкасини қуритди, итальянларнинг қўпол ўйинларига «кўз юмди», Антонио Пуч йиқитилган вазиятда пенальти белгиламади. Хуллас, ўз вазифасини «аъло»га бажариб, ҳаттоки, матбуотда «Рим Графи» тахаллусига лойиқ кўрилди. Шу тариқа ЖЧ-1934 энг нохолис мундиал сифатида футбол тарихидан ўрин эгаллади. Ушбу мусобақадаги ҳакамлик эса шармандали, дея баҳоланди.\nВенгрия-1938 (Италияга 2:4 ҳисобида имконият бой берилди)\nХалал берган омил: венгрияликларнинг таркиб танлашдаги хатоси\nАввалги мундиалдан фарқли ўлароқ, бу галги муваффақиятдан сўнг спорт газеталари бошқача сарлавҳа билан чиқиш қилишди: «Италия ҳакамлар ёрдамисиз ғалаба қозонди». Ҳаттоки, Венгрияда ҳам рақибнинг ютуққа муносиб экани тан олинди: итальянлар тезкор, тартибли ва шафқатсиз футбол намойиш этишди. Тўғри, айрим футболчилар мағлубиятдан сўнг бош мураббий Дитцни атайин жамоани сусайтирганликда айблашди. Карой ярим финал ўйини билан солиштирганда, чиндан ҳам ғалати ўзгаришларга қўл урди. Натижада, Венгрия «Скуадра адзурра» ҳужумига бардош беролмади. Айниқса, дарвозабон Антал Сабонинг сўзлари кўпчиликнинг эътиборини ўзига қаратди: «Биласизми, мабодо итальянлар финалда мағлубиятга учрашса, уларни қамоқ жазоси ёки бундан ҳам ёмони кутаётгани ҳақида огоҳлантиришганди. Бундан бизни ҳам хабардор этишди. Рақибимизнинг ютқазишга ҳаққи йўқ эди, шундай экан, биз шундай ажойиб футболчиларнинг ҳаёти ва фаолиятини қутқариб қолдик».\nВенгрия-1954 (ГФРга 2:3 ҳисобида имконият бой берилди)\nХалал берган омиллар: хотиржамлик, рақибга тўғри баҳо берилмагани, Пушкашнинг жароҳати\nВенгрия XX аср ўрталарида энг кучли терма бўлсада, жаҳон чемпионлигига эришиш унга насиб этмади. 1954 йилги мундиалга улар 1952 йилги Олимпиада чемпиони сифатида бориб, турнирнинг ҳақиқий фаворити саналишар, буни кейинчалик натижалар орқали ҳам исботлашганди. Венгрлар финалдаги рақибларини гуруҳ босқичида енгишгани (8:3) туфайли ҳал қилувчи ўйин-да ҳам 2:0 ҳисобида олдинга чиқиб олишгач, яна бир осон ютуққа эришишларига ишонишганди. Жароҳатидан тўлиқ фориғ бўлмаган Пушкаш учрашувдаги дастлабки гол муаллифига айланди, аммо умуман олганда, барибир, одатдагидек чиройли ўйин кўрсатолмаётганди. Бу пайтда эса Венгрия термасини хотиржамлик ҳисси қамраб олганди. Ўша куни тақдир венгрларга қўпол ҳазил қилди: германияликлар ўн дақиқадан сўнг ҳисобни тенглаштиришди. Шундан сўнг, фаворит ўзига келиб, қатор ҳужумлар уюштирса-да, яратилган имкониятлардан унумли фойдалана билмади. Аксинча, асосий вақт якунида Хельмут Ран урган гол ГФР термасига кейинчалик «Берн мўъжизаси» деб номланган тарихий ғалабани тортиқ этди. ФИФАнинг мундиал якунлари бўйича чиқарган расмий меморандумида шундай сўзлар битилганди: «ГФР термаси муносиб ғалабага эришди, аммо турнирнинг энг яхши жамоаси, шубҳасиз, Венгрия эди».\nШвеция-1958 (Бразилияга 2:5 ҳисобида имконият бой берилди)\nХалал берган омиллар: буюк Пеле, сеҳрли Бразилия\nШведлар ўз уйларида ўтказилган ЖЧда финалгача етиб боришди. Ҳаттоки, Нильс Линдхольмнинг голидан сўнг 4-дақиқадаёқ ҳисобда олдинга чиқиб олишди. Аммо ўша пайтдаги Бразилия термасини тўхтатиш осон эмасди. Пеле мўъжиза кўрсатар, шериклари эса ундан қолишмасликка интилишарди. Натижада, учрашув йирик ҳисобда якунланиб, бразилияликлар бош совринга эга чиқишни ажойиб рақс билан нишонлашди.\nЧехословакия-1962 (Бразилияга 1:3 ҳисобида имконият бой берилди)\nХалал берган омил: дарвозабон хатоси\nБразилия термасини мағлубиятга учратиш учун мўъжизага умид боғлаш керак эди, ваҳоланки, мўъжиза захирасини 8 йил аввал ГФР жамоаси ишлатиб улгурганди. Хуллас, Чехословакия баҳсни кутилмаганда ҳужум билан бошлаб, гол уришга ҳам эришди: Масопуст ўз номини таблога ёздириб қўйди. Кейинчалик бу кун Вилем Шройфга аталмагани ойдинлашиб қолди. Бутун турнир давомида ажойиб ўйин кўрсатиб, жамоасини финалга олиб чиққан дарвозабон ҳал қилувчи баҳсда қўпол хатоларга қўл урди: ҳужумчига пешвоз чиқишда ҳисоб-китобни унутиш, қуёшнинг кўз қамаштирувчи шуъласи, тўпни эгаллашдаги камчиликлар. 1962 йилги «Олтин тўп» соҳиби Йозеф Масопуст термадаги фаолияти ҳақида қуйидагича фикр билдирди: «Чехословакия жамоаси учун иккинчи ўринни муваффақиятсиз баҳолаш нотўғри. Бу тарихимиздаги энг катта ютуғимиздир. Фақат Вилемга ачиндим. Ахир у Чилида энг яхши ўйин кўрсатганлардан бири эди. Прагага қайтишда эса ортидан фақат ёмон гап-сўзлар айтишди: «Финалдаги мағлубиятимиз сабабчиси шу бўлади».\nГолландия-1974 (ГФРга 1:2 ҳисобида имконият бой берилди)\nХалал берган омиллар: немислар характери, шубҳали пенальти ва Кройфнинг омадсиз куни\nМундиаллар тарихидаги энг омадсиз финалчи сифатида голландлар тилга олинади. Улар уч марта финалда мағлубият аламини тотиб кўришган. Ҳаммаси 1974 йили бошланди. Ўшанда Михелс устозлигидаги жамоада Кройф етакчи ҳисобланар, мухлису мутахассислар аввалдан бош совринни Голландия термасига топшириб улгуришганди. Бироқ турнир мезбони бўлган ГФР бунга йўл қўймади. Ваҳоланки, «Бавария»нинг ҳозирги президенти жарима майдончасида Йоханга нисбатан қўполлик ишлатди. Натижада белгиланган пенальтини Неескенс аниқ амалга оширди. ГФР термаси эса бўлим ўрталарида худди шундай вазиятда ҳисобни тенглаштирди. Айнан шу ҳолат ҳал қилувчи аҳамият касб этди. Англиялик ҳакам Тейлор 1997 йилга келибгина ноҳақлигини тан олди, аммо... Брайтнер «нуқта»дан рақиб дарвозасини ишғол қилди, Герд Мюллер эса 43-дақиқада ғалаба голи муаллифига айланди. Кройф кийиниш хонасига кириш арафасида реферига ножўя сўз айтгани учун сариқ карточкага лойиқ кўрилганди. Натижада, кейинги 45 дақиқаликда Йохан ўзига ўхшамади. Голландлар ютқазишди, ўз навбатида, ҳужумчи Жонни Репнинг сўзлари ўша баҳсдаги муваффақиятсизлик сабабларидан бири сифатида баҳоланди: «Биз германияликларни шармандали ҳолатда енгмоқчи эдик. Бу хаёл миямизга ўрнашиб қолганди. Улар эса шунчаки, ғалаба қозонишни хоҳлашди».\nГолландия-1978 («овертайм»да Аргентинага имконият бой берилди - 1:3)\nХалал берган омиллар: ҳакамлик, Марио Кемпес, омадсизлик\nТўрт йил аввалгисидан аламлироқ мағлубият. ГФРда голландлар финалга руҳан тайёр эмасдилар, Аргентинада эса ташқи факторлар роль ўйнаган. Биринчидан, ҳакамлик. Гўёки, ҳал қилувчи баҳсни бошқарган Сержо Гонелла ортиқча ҳуштак чалиб, ўйин суръатига таъсир ўтказган. Рефери европаликларнинг 46та, аргентиналикларнинг эса 19та ҳолатда қўполлик ишлатишганини қайд этган. Бинобарин, бу пайтда ўйин тўлиқ Голландия термаси назоратида ўтаётганди. Ажабтовур рақамлар. Иккинчидан, омадсизлик ҳам ўз сўзини айтди. Ренсебринк ўйин якунланишига 20 сония қолганда тўсинни мўлжалга олди, агар ўша вазият тўп киритилиши билан якунланганида, «овертайм»ларга эҳтиёж туғилмасди. Марио Кемпес эса ўз ишини бажарди: «альбиселесте» форварди ўз ҳисобига «дубль» ҳамда 105 дақиқадаги ғалаба голини расмийлаштирди.\nГолландия-2010 («овертайм»да Испания имконият бой берилди - 0:1)\nХалал берган омиллар: ҳакам қарори, омадсизлик\nЎттиз йил муқаддам айнан шу сабаблар голландларга панд берганди. Испания финал фаворити ҳисобланар, ўйин пайтида кўпроқ хавфли вазиятлар яратиб буни исботлаганди. Аммо айрим ҳолатлар учрашувнинг ўзгача тарзда якунланишига ишора қилаётгандек эди. Мисол учун, Арьен Роббен испанлар посбони билан бирга-бир вазиятга чиққанда, Пуйоль томонидан йиқитилди, аммо Ховард Уэбб буни назардан четда қолдирди. Кейинги вазиятда эса тезкор вингер ўта қулай имкониятни кўкка совурди. Бошқа томондан, Найжель Де Йонгнинг Хаби Алонсога қарши кунг-фу услубини қўллагани ҳамон ёдимизда - ўша ҳаракат яққол «қизил»га тортарди, аммо англиялик рефери бунга ҳам кўз юмди. Барибир, ўша оқшом голландлар майдонда камчилик бўлиб қолишди: 109-дақиқада Хейтинга четлатилди. Пенальтилар сериясига беш дақиқа қолганда эса Иньеста ғалаба тўпини киритиб, испанларга жаҳон чемпионлигини туҳфа этди. Голландлар мундиал ғолиблиги йўлида яна шундай имкониятга эга бўлишармикан? Балки омадсиз финалчилар сафи яна биттага кенгаяр? Эҳтимол, Россияда ўтадиган ЖЧ янги юлдузларни кашф этар?\nЖЧ ғолиблари ва финалчилари:\nБразилия: 5 ғалаба (1958, 1962, 1970, 1994, 2002), 2та финал (1950, 1998)\nГермания: 4 ғалаба (1954, 1974, 1990, 2014), 4та финал (1966, 1982, 1986, 2002)\nИталия: 4 ғалаба (1934, 1938, 1982, 2006), 2та финал (1970, 1994)\nАргентина: 2 ғалаба (1978, 1986), 3та финал (1930, 1990, 2014)\nУругвай: 2 ғалаба (1930, 1950)\nФранция: 1 ғалаба (1998), 1та финал (2006)\nАнглия: 1 ғалаба (1966)\nИспания: 1 ғалаба (2010)\nГолландия: 3та финал (1974, 1978, 2010)\nЧехословакия: 2та финал (1934, 1962)\nВенгрия: 2та финал (1938, 1954)\nШвеция: 1та финал (1958)


Лондоннинг учта жойида қўлбола портловчи мосламалар топилди\n29 ноябр 2020, Тошкент вақти: 07:45\nВатерлоо вокзалида портловчи мослама топилиши ортидан ўтказилган тезкор амалиёт.\nБритания полицияси Лондоннинг учта ҳудудида “унча катта бўлмаган қўлбола портловчи мосламалар” топилгани юзасидан тергов олиб борилаётганини билдирди.\nПолициянинг маълум қилишича, 5 март куни A4 форматидаги пакетларга солинган портловчи мосламалар Хитроу ва Лондон Сити аэропортларида, Ватерлоо вокзалида топилган.\nБу пакетлар очилганида мосаламалар портлаб, “кичик ёнғин келиб чиқариши” мумкин бўлган.\nПолициянинг билдиришича, бу портловчи мосламалардан ҳеч ким зарар кўрмади, уларнинг топилиши аэропорт ва вокзалдаги ҳаракатга ҳалақит қилмади.\nТопилган пакетлардан иккитасига Ирландия Республикаси маркаси ёпиштирилган. Шу сабадан Ирландия полицияси лондонлик ҳамкасбларига тергов жараёнида ёрдам кўрсатаётганини маълум қилди.


ҚОРАКЎЛ ТЕРИЛАРИНИ НОҚОНУНИЙ РАВИШДА ОЛИБ ЧИҚИШГА УРИНГАН ШАХСЛАР ФАОЛИЯТИГА ЧЕК ҚЎЙИЛДИ\nТашкент +32° Fri 20:25\nПрезидентлар Тожикистон саноат маҳсулотлари кўргазмаси билан танишди\nТошкент вилояти божхона бошқармаси “Ғишткўприк” чегара-божхона комплекси ходимлари қоракўл териларини ноқонуний равишда олиб чиқишга уринган шахслар фаолиятига чек қўйишди.\nҚўшни давлатга йўл олган пойтахтлик А.Зиямухаммедов божхона назоратидан ўтиш давомида ёнида ортиқча буюмлар йўқлигини маълум қилади. Аммо, унга тегишли юклар назорат-рентген аппаратидан ўтказилганда, ушбу шахс йўловчи божхона декларациясида ҳам, божхона ходимларининг оғзаки сўрови пайтида ҳам маълум қилмасдан туриб 20 дона қоракўл териларини яширин равишда олиб чиқишга урингани аниқланди.\nШунингдек, айни шу куни пойтахтлик яна бир шахс – Т.Маджидов ҳам 25 дона қоракўл териларини олиб чиқиб кетмокчи бўлган пайтда тўхтатиб қолинди.\nОлий навли ушбу қоракўл териларининг умумий баҳоси дастлабки ҳисоб-китобларга кўра 13,5 млн, сўмни ташкил қилар экан.\nЭслатиб ўтамиз, Ўзбекистон Республикаси Президентининг 2017 йил 25 майдаги “Ташқи бозорларда маҳаллий маҳсулотларнинг экспорт қилиниши ва рақобатдошлигини таъминлашни янада рағбатлантириш чора-тадбирлари тўғрисида”ги Фармонига мувофиқ 2017 йилнинг 1 июнидан бошлаб қоракўл терисининг экспортига қўйилган таъқиқ олиб ташланди.\nХўжалик субъектларига Ўзбекистон Республикаси Президентининг ёки Ўзбекистон Республикаси Ҳукуматининг қарори асосида қоракўл териларининг экспортини амалга ошириш ҳуқуқи берилди.\nТаъкидлаш жоизки, 2017 йилнинг ўтган 9 ойи давомида Тошкент вилояти божхона бошқармаси ҳодимлари томонидан ҳуқуқни муҳофаза қилувчи бошқа идоралар вакиллари билан ҳамкорликдан аниқланган 3,1 мингга божхона қоидабузарликлари натижасида қиймати 16.7 млрд. сўмдан ортиқ бўлган товар-моддий бойликларнинг ноқонуний олиб ўтилишига чек қўйилган.\n«Ўзбекистон темир йўллари» янги хизмат турини тақдим этди\nМадонна 60 ёшни қарши олди\nОсиё ўйинлари. Бугун футболчиларимиз Қатарга қарши баҳс олиб борадилар\nСурхондарёда икки севишган ўзини нега поезд тагига ташлади?


Дунёдаги «энг тоза мушук». Кир ювиш машинасидаги ярим соатлик даҳшат\nолти ойлик мушукча ишлаб турган кир ювиш машинасида ўтказилган ярим соатлик даҳшатдан сўнг омон қолди. «ABC News»нинг ёзишича, Поппи лақабли мушукча уй ... қолган. Айтилишича, уй бекаси Ким Барр сават ичида ухлаб қолган мушукни кўрмасдан, бошқа кирларга қўшиб кир ювиш машинасига солиб юборган. ...\nжониворлар ҳуқуқларини ҳимоя қилувчилар мамлакатда мушуклар учун вегетарианча емишли консервалар кўпаяётганидан ташвишда. Бундай емишлар таркибида жониворлар оқсили йўқ. Унинг ўрнига ишлаб чиқарувчилар ... ҳайвонларни ҳимоя қилиш жамияти ходимлари ўз ватандошларига мушуклар ёввойи жониворлар ва уларга гўшт ўта зарур эканини эслатиб қўйишмоқчи. ...\nИстанбулдаги модалар кўргазмасига дайди мушук кириб қолди (видео)\nкўргазмаси —«Esmod International Fashion Show»да кутилмаганда дайди мушук пайдо бўлди ва... подиум юлдузига айланди. Бу видео «Инстаграм»да ...\nЯнги Зеландияда мушук боқиш тақиқланади\nОмаи округи ҳокимияти атроф-муҳитни асраш мақсадида аҳолига мушук боқишни тақиқламоқчи. Жониворларнинг эгалари табиатга ҳайвонлардан ... бу қарорга қарши чиқмоқда. Маҳаллий ҳокимиятнинг фикрича, мушуклар Омаидаги ноёб ҳайвонлар, камёб қушларнинг камайишига сабаб бўлмоқда. ...\nИнтернетда дунёдаги энг машҳур мушук эълон қилинди\n«The Sun» газетаси 8 август – Халқаро мушуклар куни муносабати билан жаҳонга машҳур мушуклар номини эълон қилди. Бу ҳақда «Hurriyet» нашри хабар бермоқда. Дунёнинг энг машҳур мушуги ... энг машҳур мушуги номига бу йили «Crumpy Cat» (Жахлдор мушук) лақабини олган ва ижтимоий тармоқларда 13 миллион мухлисга эга 6 ...\nТонировка бўйича масъулларга мурожаат!


Тошкент-Москва мунтазам авиақатновлар тикланди\n2021 йилнинг апрель ойидан бошлаб, ҳар шанба куни Тошкент - Москва - Тошкент йўналиши бўйича мунтазам авиақатновлар қайта жорий этилади.\nМазкур йўналиш бўйича учишни бошлаш учун Россияга учишдан аввал 3 календарь кунидан ошмаган ҳолда ПЦР-тест ўтказиш талаб қилинади. Мазкур рейсга Ўзбекистон Республикасининг барча фуқаролари ва Россияга киришга чеклов қўйилмаган Ўзбекистонда доимий яшаш ҳуқуқига эга чет эл фуқаролари киритилиши мумкин.\n«Тушунмовчиликларнинг олдини олиш учун чипталарни тезлаштириб харид қилиш хизматларини таклиф қилувчи шубҳали шахсларга мурожаат этмаслигингизни сўраймиз. Чиптада кўрсатилган ва сиз тўлаган нархни таққослашингизни қаттиқ тавсия этамиз»,- дея таъкидланди хабарда.\nКиритилди: 20:28 07.04.2021. Ўқилди: 2563 марта. Фикрлар сони: 0 та.


Исроилда COVID-19 га қарши оммавий эмланишни Бош вазир бошлаб берди | Qalampir.uz\nИсроилда COVID-19 га қарши оммавий эмланишни Бош вазир бошлаб берди\nОлам\t20 Декабрь 2020 20:33 2151\nИсроилда бугун, 20 декабрдан коронавирусга қарши эмлаш миллий кампанияси бошланди. Бу ҳақда “Haaretz”хабар берди.\nМамлакатда биринчи бўлиб Бош вазир Биньямин Нетаньяху коронавирусга қарши эмланди. У Тель-Авив яқинидаги шифохонада омма олдида эмланди. Ундан кейин Соғлиқни сақлаш вазири Юлий Эдельштейн вакцинани қабул қилди. Жараён телевидение орқали жонли эфирда намойиш қилинди.\nИсроилда аҳолини эмлаш учун Pfizer ва BioNTech компанияси ишлаб чиқарган вакцинадан фойдаланиляпти. Ҳозирча мамлакатга 500 минг доза вакцина олиб келинган.\nБиринчи босқичда тиббиёт ходимлари, 60 ёшдан ошганлар ва хавф гуруҳига кирувчилар эмланади. Шунингдек, Президент, Бош штаб бошлиғи ва Исроил кабинетининг бошқа аъзолари каби юқори мартабали амалдорлар биринчи ўринда эмланиши кутилмоқда. Кейин ўқитувчилар ва бошқалар эмланади.\nВакциналаш бошланганига қарамай, Нетаньяху мамлакатда коронавирусга қарши чоралар кучайтирилиши мумкинлигини маълум қилди. Хусусан, Бош вазир Буюк Британия ва Жанубия Африкада коронавируснинг янги тури аниқлангани сабабли халқаро авиақатновлар тўхтатилиши мумкинлигини таъкидлаган.\nМаълумот учун, коронавирусга қарши оммавий эмлаш Россия, Буюк Британия, АҚШ, Хитой ва Канадада бошланди.\n17 Январь 20:49 64335\n16 Январь 12:41 59273\n16 Январь 08:18 57234\n16 Январь 13:45 33978\n17 Январь 09:56 28157


Қандай маҳсулотлар тромбоз келтириб чиқаради?\nАна бўлмасам: қандай маҳсулотлар тромбоз келтириб чиқаради?\nВрач-иммунолог Андрей Продеус тромбоз (томирда қоннинг ивиб қолиши) келтириб чиқишга сабаб бўлувчи учта маҳсулотни айтди.\nВрач-иммунолог Андрей Продеус тромбоз (томирда қоннинг ивиб қолиши) келтириб чиқишга сабаб бўлувчи 3та маҳсулотни айтди.Унга кўра, веналарнинг варикоз кенгайиши, кам ҳаракатлилик ва юрак қон томир касалликларидан азият чекаётган кексаларда тромбозлар келиб чиқиш эҳтимоли юқори.Бундай инсонларга қон ивишини яхшилайдиган, К витаминига бой бўлган маҳсулотлардан воз кечиш тавсия қилинади.Врач Елена Малышева ҳам Продеус фикрига қўшилди. Унинг сўзларига кўра, атеросклероз, варикоз билан оғриганлар ва антикоагулянтлар (тромбозларга қарши дори воситалари) истеъмол қиладиган инсонлар петрушка, райҳон ва исмалоқдан бутунлай воз кечиши лозим.\n© Sputnik / Фотобанкка ўтишЗелень\nШифокорларнинг сўзларига кўра, бу маҳсулотларни истеъмол қилганда тромбозлар келиб чиқиш хавфи 20 мартага кўпаяди.\nВрач-иммунолог Андрей Продеус тромбоз (томирда қоннинг ивиб қолиши) келтириб чиқишга сабаб бўлувчи 3та маҳсулотни айтди.\nУнга кўра, веналарнинг варикоз кенгайиши, кам ҳаракатлилик ва юрак қон томир касалликларидан азият чекаётган кексаларда тромбозлар келиб чиқиш эҳтимоли юқори.\nБундай инсонларга қон ивишини яхшилайдиган, К витаминига бой бўлган маҳсулотлардан воз кечиш тавсия қилинади.\n“Учта маҳсулот - петрушка, исмалоқ ва райҳон. Булар орасида петрушка мутлақ чемпион: 100 грамм петрушкада 20 суткага етадиган витамин К мавжуд. Райҳон ва исмалоқда эса 7-6 суткага етадиган витамин К бор” - дея шифокорнинг сўзларидан иқтибос келтирди РИА Новости.\nВрач Елена Малышева ҳам Продеус фикрига қўшилди. Унинг сўзларига кўра, атеросклероз, варикоз билан оғриганлар ва антикоагулянтлар (тромбозларга қарши дори воситалари) истеъмол қиладиган инсонлар петрушка, райҳон ва исмалоқдан бутунлай воз кечиши лозим.


07 июл 2022, Тошкент вақти: 16:30\nНаманганда алимент тўлашни истамай, бир ёшли ўғлини Шимолий Фарғона каналига чўктириб ўлдирган ота 18 йилга қамалди.\nМаҳаллий нашрларнинг Олий судга таяниб хабар беришича, жиноят ишлари бўйича Наманган вилоят суди 26 ёшли Росулбек Тошпўлатовни Жиноят кодексининг 97-моддаси 2-қисмининг «в,и» бандлари (айбдорга аён бўлган ожиз аҳволдаги шахсни; тамагирлик ниятида қасддан одам ўлдирилиши) билан айбдор деб топди.\nСуд ҳужжатларида таъкидланишича, 2017 йилда уйланган Росулбек Тошпўлатов 2018 йил 4 июлда ўғил кўради. Аммо у ўғли ўзига ўхшамаслигидан шубҳа қилиб, 2019 йилнинг 24 апрелида хотини билан ажрашади.\nСуднинг ҳал қилувчи қарорига асосан Росулбек Тошпўлатов фарзанди 3 ёшга тўлгунга қадар топган даромадининг 70 фоизини алимент тариқасида тўлаб бориши белгиланган.\nТошпўлатов 8 июль куни алдов билан ўғлини олиб қочган ҳамда болани Шимолий Фарғона каналига ташлаб юборган. У бола чўкиб кетгунига қадар томоша қилиб, қараб турган.


Республика бўйлаб Ислом Каримов хотирасига эҳсон маросимлари ўтказилди » Ўзбекистон янгиликлари – Zamin.uz\n30 январь 2017, 20:23\n30 январь – Ўзбекистон Республикасининг Биринчи Президенти Ислом Абдуғаниевич Каримовнинг таваллуд топган куни муносабати билан Тошкент шаҳри, Қорақалпоғистон Республикаси ва барча вилоятларда эҳсон дастурхони ёзилиб, ош тарқатилди. Бу ҳақда Қалампир.уз сайти хабар берди.\nЎзбекистон Республикасининг Биринчи Президенти Ислом Абдуғаниевич Каримов нафақат одил ва адолат давлат раҳбари, балки бутун дунё тан олган буюк давлат ва сиёсат арбоби, Ўзбекистоннинг янги тарихи асосичиси, ҳуррият, илм-фан ва бунёдкорлик, тинчлик раҳнамоси эди.\nИслом Каримов раҳбарлиги даврида Ўзбекистон мисли кўрилмаган ютуқларга эришди. Пахтаси билан тилга тушган аграр мамлакат иқтисодиёти, ишлаб чиқариши, маънавиятли ёшлари, кўплаб соҳалардаги ютуқлари билан жаҳонга юз тутди. Энг тез ривожланаётган ва энг тинч мамлакатлар қаторидан ўрин олди. Бунинг ортида ҳам Ислом Каримов олиб борган одилона сиёсат, унинг донишмандлиги, узоқни кўзлаб иш қилиши ётибди, десак муболаға бўлмайди.\nБугун Ислом Каримов бошлаб берган буюк келажак йўли унинг издошлари, шогирдлари томонидан муносиб давом эттириляпти. Қорақалпоғистон Республикаси, вилоятлар ва Тошкент шаҳридаги ресторанларда ёзилган эҳсон дастурхоналари атрофида Ўзбекистон Республикасининг Биринчи Президенти Ислом Каримов ёдга олиниб, унинг эзгу амаллари, халқ фаровонлиги, юрт тинчлиги учун чеккан заҳматлари ҳақида суҳбатлар бўлди.\nБироз аввал, Ўзбекистон Республикаси Президенти Шавкат Мирзиёев Ўзбекистон Республикасининг Биринчи Президенти Ислом Каримов қабрини зиёрат қилиш учун Самарқандга боргани ҳақида хабар берган эдик. Давлат раҳбари Тошкент ва Самарқанддаги эҳсон маросимларида иштирок этди. Унда Ислом Каримов ҳақига Қуръон тиловат қилинди.\nЯнгиликлар » Жамият » Республика бўйлаб Ислом Каримов хотирасига эҳсон маросимлари ўтказилди


Карлаг қамоқхонасининг ички кўриниши, Қозоғистоннинг Қарағанда вилоятида жойлашган Сталин даври гулаглари тармоғи. Минглаб марказий осиёликлар Сталин тозалашларидан жабр кўрганлар, баъзи руслар эса буни оқлашга ҳаракат қилмоқдалар. (Долинка қишлоғидаги сиёсий қатағон қурбонлари хотираси музейи)\nБИШКЕК/ОСТОНА – Сўнгги вақтларда бир қатор таниқли россияликларнинг Иосиф Сталин давридаги даҳшатли қатағонларини оқлашга уриниши Марказий Осиё фуқароларини норозилигига учраб, эски яраларни янгилади ва Совет давлати ҳомийлигида ўтказилган терроризм хотираларини қайта ёдга солди.\n1930 йилларда Совет диктатори унинг сиёсатига қарши чиққанлар, унга суиқасд уюштриш ёки биқ вақтнинг ўзида бир неча хорижий давлатлар фойдасига жосуслик қилиш каби ёлғон айбловлар билан миллионлаб инсонларни ўлимга маҳкум этди.\nУнинг вафотидан сўнг, Совет давридаёқ, ҳукумат кўплаб қурбонларнинг обрўсини тиклаб, сохта айбловларни йўққа чиқарди.\nАммо, сўнгги йилларда ОАВда Сталин сиёсатини оқлаш ҳаракатлари пайдо бўла бошлади.\n1937 йил, Иккинчи жаҳон урушидан аввал Сталиннинг Россиядаги тасвири. 1930 йилларда Совет диктатори унинг сиёсатига қарши чиққан миллионлаб инсонларни ўлимга ҳукм қилди.\nРоссия президенти Владимир Путин Ташқи ишлар вазири Сергей Лавров, Ташқи разведка хизмати раҳбари Сергей Наришкин ва Федерал хавфсизлик хизмати раҳбари Александр Бортников билан 2016 йил, 19 декабрь куни учрашди. Яқинда бўлиб ўтган интервю чоғида Бортников 1930 йилларда Совет ҳукумати ўтказган қатллар «объектив сабабга эга бўлган», деди. (Кремль)\nРоссия Федерал хавфсизлик хизмати раҳбари Александер Бортниковнинг 19 декабрь куни «Российская газета» расмий нашрига берган интервьюсида у Сталиннинг кўплаб қурбонлари жазога лойиқ бўлганларини айтди.\nБортниковнинг таъкидлашича, жиноий ишларнинг аксарияти қонуний асосда ва «объектив сабабга эга» бўлган. Уларда «фитначиларнинг хорижий махсус хизматлар билан алоқалари» тахмин қилинган.\nМосква Давлат университети иқтисодчиси Андрей Калганов Сталиннинг сиёсатини оқловчи шу каби мулоҳазалари билан 2016 йилнинг март ойида Комсомолская Правда радиосига интервью берган. У Марказий Осиёда 1930 йиллардаги мавжуд бўлган босмачи аксил-Совет партизанлари ва Иккинчи Жаҳон уруши давридаги нацистлар тарафдорларини Сталин тузумининг қонуний мақсади сифатида ёдга олиб ўтган.\nМиллионлаб қотилликлар содир этганига қарамай, Сталиннинг мухлислари ҳамон мавжуд. Россиялик коммунистлар ҳар йили 21 декабрда Сталиннинг таваллуд кунини Москвадаги Қизил майдон ва бошқа шаҳарларда нишонлашади.\nМиллионлаб жабрдийда оилалар\nСталиннинг сиёсатини ўзгартириб ёзиш йўлидаги бундай ҳаракатлар диктатор қўлидан азоб чеккан оилаларнинг яраларини янгилади. Совет Иттифоқи таркибидан чиққан беш мамлакатнинг ҳеч бирида бундай тантаналар ўтказилмайди.\nСССРда Сталин амалга оширган қатллар бўйича аниқ рақамларни тўплаш имконсиз бўлса-да, айрим тахминларга кўра, 1921 ва 1953 йиллар оралиғида 5,5 млн. киши қатл қилинган. Баъзи рақамлар эса бундан ҳам кўп.\nҚозоғистоннинг ўзида Сталин сиёсати туфайли мамлакат аҳолисининг учдан бир қисми йўқ бўлиб кетгани тахмин қилинади.\nАдолатсиз, шармандаларча айбланганларнинг намойишкорона суддан сўнг отиб ташланиши энг қўрқинчли ҳодиса эмасди. Жазо уларнинг авлодларига ҳам таъсир қилган – судланганларнинг оила аъзолари бутун умрлари давомида якка яшашга, ички сургунлар ва қамоқ жазосига ҳукм қилинганлар.\nKutbilim.journalist.kg сайтининг 2015 йилдаги маълумотларига кўра, қирғиз ёзувчиси Чингиз Айтматов (1928-2008) 70 йиллик таваллуд кунида Улкан қатағон йилларидаги болалик хотиралари билан улашган.\n«Ҳар йили 1 май куни мактаб ўқувчилари пионерликка қабул қилинар эдилар» деган эди у ўшанда. «Аммо менинг навбатим келганда ўқитувчимиз «ватан хоинининг» фарзанди пионер номига лойиқ эмас, деган.»\n«Мен хонадан югуриб чиқиб кетгандим ва жарликка тушиб олиб йиғлагандим», деган эди у.\nУнинг отаси, Тўрақул таниқли коммунистик партия аъзоси бўлган, «миллатчиликда» айбланиб, 1938 йилнинг ноябрида, Чуй вилоятининг Чўнг Тош қишлоғида отиб ташланган.\n1991 йилда қишлоқ яқинидаги оммавий қабрда расмийлар томонидан 138 кишининг жасади топилган, уларнинг орасида Тўрақул Айтматовнинг жасади ҳам бор эди. Шу ерда яшовчи Бубуря Кидиралиева қабрнинг жойини ошкор қилди. Унинг отаси ўша вақтларнинг махфий милицияси бўлган Ички ишлар бўйича халқ комиссарлигига (НКВД) қарашли ёзги қароргоҳда қўриқчи бўлгани учун бу ерларни билган.\nТорақул Айтматов Сталин даврида қатл қилинган 40000 га яқин инсонлардан бири бўлган, деб хабар беради Озод Европа/Озодлик радиосининг Қирғиз хизмати.\nҚирғизистонлик тарихчи Сидиқ Смадияров ҳалок бўлган қирғизларни халқни ўз ҳаётидан устун қўйган ватанпарварлар деб атади.\nҲалок бўлганларни хотирлаб\n2000 йилда ишчилар ҳалок бўлганларнинг қолдиқларини «Ата-Бейит» (Ота-боболаримиз) номли ёдгорлик мажмуасига қайта дафн этишди.\nҲар йили 8 ноябрда қирғизистонликлар мажмуага келиб, Совет тузуми даврида ҳалок бўлганларни ёд этишади. 2017 йилда бу кун расман хотира куни деб номланди, аммо у бир неча йилдан буён хотира кунидек нишонланар эди.\n8 ноябрдаги шундай хотирлаш кунларининг бирида, Чингиз Айтматовнинг синглиси Роза Айтматова 1930 йилларда оиласи кўрган қийинчиликларни сўзлаб берди.\n«Отамиз ҳибсга олинганларидан кейин, бутун оиламиз таъқиб қилинди» деб унинг сўзларидан иқтибос келтиради Kutbilim.journalist.kg сайти.\n«Акаларим Чингиз ва Илгиз 1937 йил, 1 сентябрда (отамиз қамоққа олинганидан кейин) мактабга боришди, мактаб раҳбари «халқ душманининг» фарзандлари мактабга бормаслиги керак, деган эди. Аммо унинг гапига қарамай, улар ҳар куни мактабга борардилар, майда тошчаларни ўйнар, дарс тугашини кутиб, болалар билан уйга қайтар эдилар», деди у.\nАкаларим бу ишни ҳар куни такрорлашарди ва бу ҳаракатлари бир қариянинг эътиборини тортди, деди Айтматова. «У мактаб директорига қонун бўйича болалар билим олишига қаршилик қилишга ҳаққи йўқлигини исботлаган. Шу гаплардан кейин акаларимни мактабга қабул қилишган.»\nЭслаш орқали фожеанинг олдини олиш\nСобиқ Совет давлати бўлган Қозоғистон ҳам тузум томонидан уюштирилган зўравонликлардан жабр кўрган.\nҚозоғистон зиёлилари ҳам Сталин қатағони қурбонлари сафида бўлишган, дейди Олма-отада жойлашган Ал-Фаробий номидаги Қозоғистон Миллий университетининг тарих ўқитувчиси Анвар Галиев Карвонсарой нашрига.\nЎша йилларда унинг оиласи ҳам жабр кўрган. Унинг буваси Молдағали Сагдагалиев Қўстанай вилояти прокурори бўлган ва 1938 йилда Япония фойдасига жосуслик қилишда айбланиб, Жаналиқда отиб ташланган.\nҚишлоқда ҳалок бўлган Қозоғистонлик зиёлиларнинг номаълум оммавий қабристони бор эди. Ҳозирда бу қабр ёдгорликка айланган.\nГалиевнинг бувисига ўлим жазоси берилмаган бўлса-да, у «сотқиннинг» қариндоши бўлганлиги сабабли 19 йиллик қамоқ жазосига ҳукм қилинган.\nЗиёлилар «ўзгача фикрлаганликлари ва социализмнинг Сталинча моделини қуришга тўсиқ бўлишлари мумкинлиги сабабли қатағон қилингандилар», деди Галиев.\nҲар бир авторитар тузум халқнинг билим даражасини камайтириб, сукут сақловчи, чаласавод омма яратишга интилади, деди у.\nСталин тузуми барча потенсиал мухолифатни йўқ қилиш мақсадида мамлакатдаги бойларни ўлдирган ёки қувиб чиқарган. Кейин эса ўз қуролини мажбурий коллективлаштиришга қарши чиққан деҳқонларга қаратган, дейди Галиев.\n1930 йиллар ҳақида сўзлар экан, «бизнинг оила оғир аҳволда қолган», дейди Галиев. «Ҳукумат тезда ўзини ўнглаб, уларни қўйиб юборишини умид қилганлар. Бироқ улар озод қилинмадилар. Онам эрта ёшда етим бўлиб қолган. Бувим эса лагердаги ҳаёти ҳақида ҳеч гапирмайдилар.»\n1997 йилдан бери 31 май куни Қозоғистон Сталин тузуми қурбонларини хотирлайди.\n«Биз ўша даҳшатли даврлар хотирасини доим ёдда сақлашимиз керак, сабаби биз ҳамон шу каби тузоқларга тушиб қоляпмиз», деди Галиев. «Биз ҳатто тахминларда ҳам бундай воқеаларнинг қайтарилишига ёъл қўймайдиган тизим яратишимиз керак.»\nҒарбнинг ва бу нашрнинг ташвиқоти Сталинни обрўсизлантира олмайди.\nЎша вақтда Сталин режими янги Марказий Осиё, жумладан турман зиёлиларининг ниҳолларини йўқ қилган.\nСталин жаллод бўлган ва шундай бўлиб қолади!\nРоссия террорчилик ҳомийси.\nҲақиқат билан аралаштирилган ёлғон\nҚустанай вилояти прокурори... ...«Зиёлилар танқидий фикрлай олганликлари учун ва Сталиннинг социализм қуриш сиёсатига қаршилик қилишга қодир бўлганликлари учун қирғин қилинганлар» Ахмоқ, бл..\nКалганов ва Бортниковга жавоб: мен Ўзбекистонликман. Сиз босмачилар ҳаракати ҳақида гапиряпсиз. Сизнинг ташвиқотингизга кўра, босмачилар «босқинчилар» бўлган. Нима учун бизларни босмачи деб атайсиз? Биз шу ерда туғилганмиз, бу бизнинг еримиз. Босқинчи босмачи сизлар бўласизлар, оғайни\nCталин маньяк ва серияли қотил


'Gold Investing News': Ўзбекистон олтин қазиб чиқариш соҳасига қизиқиш ҳануз катта - BBC O'zbek\n'Gold Investing News': Ўзбекистон олтин қазиб чиқариш соҳасига қизиқиш ҳануз катта\nImage caption 'Gold Investing News' га кўра, юз бераётган муаммоларга қармай Ўзбекистон олтин саноатига хорижий сармоядорлар қизиқиши камаймаган.\nЖаҳон миқёсида олтин қазиб чиқариш соҳаси жиҳатларини ёритувчи 'Gold Investing News' тадқиқот маркази чоп этган мақолада ёзилишича, Британиянинг 'Oxus Gold' ширкати юз тутаётган муаммоларга қарамай Ўзбекистон захирaларига қизиқиш ҳануз катта.\n'Gold Investing News' да чоп этилган мақолада айтилишича, 2009 йил маълумотларига биноан Ўзбекистон жаҳонда олтин қазиб чиқариш бўйича 9 ўринда эди.\nЎзбекистоннинг олтин захирaлари эса 53 минг тонна, дея тахмин этилган ва бу жаҳонда бешинчи йирик захирадир.Олтин захирлари асосан Қизилқум ҳудудида жойлашган ва у ердаги захирлар 32 минг тоннани ташкил этади.\nМурунтовдаги очиқ усулда олтин қазиб чиқариш кони жаҳондаги энг йириги ҳисобланади. Бу кон Навоий Кон ва Металлургия корхонасига тегишли.\nМурунтов кони 1958 йили очилган ва у ердан шу вақтга қадар 1 минг 600 тонна олтин ишлаб чиқарилган.\nМақолада айтилишича, Мурунтовдаги захирaлар 2032 йилга қадар етиши тахмин қилинади.\nБундан ташқари Жиззах вилоятидаги Маржонбулоқ кони давлат қарамоғидаги "Узалмаззолото" ширкатига тегишли.\n'Gold Investing News' қўлга киритиган хабарларга кўра, Ўзбекистон ҳукумати бу ширкатни приватизация қилмоқчи ва "Узалмазолото"га ширкатнинг 51 фоиз улушлари таклиф қилинган.\nЎзбекистондаги кон саноатини Геология ва Минерал Захиралар Давлат Қўмитаси назорат қилади.\nОлтин конлари ва хорижий ширкатлар билан муаммолар\nЎзбекистон ҳукумати олтин қазиб чиқариш соҳасига хорижий сармоялар кириб келишига изн берган ҳолда ўтмишда хорижий ширкатлар билан келишмовчиликлар рўй бериб турган, дейилади мақолада.\n2006 йили "Нюмонт" ширкати мамлакатдан чиқариб юборилган.\n"Зарафшон-Нюмонт" қўшма корхонаси 50-50 ҳисса асосида Ўзбекистонда олтин қазиб чиқариш билан шуғулланарди, лекин кейинчалик солиқларни тўламасликда айбланди.\nЎзбекистон маҳкамаси ширкатни айбдор, дея топди ва ҳукмдан бир ой ўтмасданоқ ширкатнинг ҳамма мол-мулки мусодара қилинди.\n"Нюмонт" ширкати Жаҳон Банки арбитражи орқали Ўзбекистон ҳукуматига қарши арз қилди ва миқёси ошкор этилмаган товон пули тўланишига эришган.\nҲозирда Ўзбекистон томони билан муаммоларга юз тутуаётган 'Oxus Gold' ширкати Амантайтов конида 50 фоиз улушга эгалик асосида иш юритиб келганди. Бу кондаги 40 фоиз улушлар Ўзбекистон Давлат Геология қўмитаси ва яна 10 фоиз улушлар "Кизилкумредмедзолото" корхонасига тегишли эди.\nҚўшма корхона 1993 ташкил этилган.\nАммо яқинда Ўзбекистон ҳукумати билан 'Oxus Gold' ўртасида келиб чиққан келишмовчиликлар қўшма корхона фаолиятини тўхтатиб қўйди.\nҲозирда Ўзбекистон олтин қазиб чиқариш соҳасида ягона расман қайд этилган ширкат халқаро миқёсда қонуний кураш олиб бормоқчи эканлигини маълум қилди.\n'Gold Investing News' даги мақолада айтилишича, агарда бу тортишув Ўзбекистон фойдасга ҳал бўлса, мамлакатдаги бой олтин захирлари мутлақ ҳукумат назорати остига ўтганлигини англатади.\nАматайтов олтин конига 'Cameco' ва 'Lonmin' ширкатлари ҳам қизиқиш билдириб, сармоя ётқизиш илинжида бўлганлар, аммо иккала ширкат ҳам лойиҳанинг техник асосларини ўрганиб чиқиш марҳаласидаёқ чиқиб кетганлар.\nЛекин, дея хулоса қилинган мақолада, Ўзбекистон олтин қазиб чиқариш соҳасида юз бераётган муаммоларга қарамай хорижий сармоядорларнинг қизиқишлари сусаймаган.\nХитой ва Ҳиндистон ширкатлари Ўзбекистоннинг бой минерал захираларини ўзлаштиришда ҳамкорлик қилишга қизиқиш билдирилаётганлари ҳақида хабарлар бор.


VOA: Пахта болаларсиз терилмайди, ҳукумат кимни лақиллатмоқчи? « Ўзбекистон Халқ Ҳаракати\nVOA: Пахта болаларсиз терилмайди, ҳукумат кимни лақиллатмоқчи?\n18 September 2012 - 8:12\nМалик Мансур, “Америка Овози”\nЎзбекистон пахта теримига ҳозирланмоқда. Маълумотларга кўра, ҳукумат бу йили ҳашарчилар ва талабалар иштирокини яна-да кенгайтиради. Айни пайтда марказдан вилоятларга йўлланган комиссия пахта далаларида улар учун яратилаётган шарт-шароит билан танишмоқда.\nЎқувчилар бу мавсумда ҳам асосий иш кучи бўлиши кутилмоқда. Лекин Бош вазир Шавкат Мирзиёев халқ таълими бўлимларига болалар меҳнатини таъқиқлаш ҳақида буйруқ бериб, бу қонунга зид эканини эслатган. Вазиятни кузатиб турган фаоллар назарида бу шунчаки кўзбўямачилик.\nБир неча йилдирки, пахта терими бошланишидан аввал Ўзбекистон ҳукумати мактаб ўқувчиларини пахтага жалб этишни таъқиқловчи қарор қабул қилади. Бироқ пахта терими бошланишидан бир оз ўтиб, яна шу ҳукумат топшириғига кўра, ўқувчилар оммавий тарзда пахта теримига олиб чиқилади.\nҲукумат ўқувчилар учун теримнинг кундалик режасини белгилайди. Мактаб директорларидан ҳар бир теримчи, яъни ўқувчи юзасидан кескин ҳисобот талаб қилинади. Раҳбарият пахтага чиқмаган ўқувчилар жазоланиши ҳақида огоҳлантиради.\nЎқувчилар уч ойча пахта даласида ишлайди. Мактаблар, боғча ва, ҳатто, омборхоналар ётоқхонага айланади. Масалани ўрганган ташкилотлар ҳисобича, ҳар йили 2 миллиондан ошиқ ўқувчи теримга жалб қилинади.\nТошкентдан халқ таълими бўлимларига берилган огоҳлантириш, дейди болалалар меҳнати юзасидан мониторинг ўтказиб келаётган ҳуқуқ ҳимоячилари, хўжакўрсинга қилинаётган ҳаракат.\nЎзбекистон инсон ҳуқуқлари жамиятининг Қашқадарё вилоятидаги фаоли Гулшан Қораева:\n“Эҳтимол, ҳукумат пахта бойкотидан қутулмоқчидир, лекин болаларсиз пахта териб олинишини тасаввур этиш қийин. Бундан ташқари, шароит оғир. Кўплаб оилалар болаларини ўзлари ҳам чиқариши мумкин. Чиқармаймиз деган билан ҳам, бусиз иложи йўқ. Айрим фермерлар биз пахтани ўзимиз термоқчимиз деса, бунга ҳам рухсат беришмайди. Лекин айрим пахтакорлар ёрдамчиларсиз ҳосилни териб олиш мумкин эмаслигини айтишади”.\nЎзбекистон учун пахта стратегик хомашё. Оқ олтин, давлат буюртмасига кўра, фермерлар зиммасига мажбуран юкланади. Мамлакатда 3 миллион тоннага яқин пахта етиштирилади. Терим машиналари жуда оз. Ҳосил, асосан, ўқувчилар ва давлат бюджетидаги ходимлар томонидан қўлда терилади.\nЖанубий вилоят бўлмиш Қашқадарёда 20 августдан пахта терими бошланади. Маҳаллий манбаларнинг “Америка Овози”га айтишича, айни пайтда давлат корхоналари ишчилари, шу жумладан, ўқитувчиларни сафарбар этиш учун тайёргарлик авжида.\nЎзбекистон инсон ҳуқуқлари жамияти раҳбари Абдужалил Бойматов фикрича, ҳукумат турли буйруқларни дунё аҳлини лақиллатиш учун бераяпти, холос.\n“Ўзбекистон ҳукумати болалар меҳнатини тақиқловчи халқаро конвенцияларни имзолаган. Халқаро ҳамжамият олдида масъулияти бор… Аслида эса ўқувчилар яна пахтага олиб чиқилади. Бу қарор фақат халқаро жамоатчиликни алдаш учун… Ҳозир ўқувчиларни пахтага олиб чиқиш учун юз фоиз тайёргарлик кетаяпти. Буни Мирзиёев ҳам, бошқалар ҳам айтишмайди. Бу маълумот ўқитувчилар ва тиббиёт ходимларидан олинган фактлар”.\nЎзбекистонда болаларнинг мажбурий меҳнатга жалб қилиниши халқаро миқёсда кескин танқидга учраб келади. АҚШ ва Ёвропа Иттифоқида норозилик намойишлари бўлиб ўтган.\nВатанидан сиёсий босим остида чиқиб кетган ҳуқуқ ҳимоячилари ва мухолифатчилар халқаро жамоатчилик эътиборини Ўзбекистондаги ҳолатга қаратишга уриниб келади.\nБу ташаббуслар Ғарбда пахта маҳсулоти билан ишловчи бир неча йирик ширкатлар томонидан қувватланади. Кўплаб компаниялар болалар меҳнати эвазига терилаётган ўзбек пахтаси ва ундан тайёрланган маҳсулотлардан воз кечган.\nЎзбекистон пахта экспорти бўйича дунёда етакчи ўринда турса-да, дейди танқидчилар, бу маҳсулотдан келаётган даромад фермерлар ва теримчиларга етиб бормайди.


Олма отада Президент Нурсултон Назарбоевнинг ёдгорлиги очилди - BBC O'zbek\nОлма отада Президент Нурсултон Назарбоевнинг ёдгорлиги очилди\nОлма ота шаҳридаги Назарбоев истироҳат боғида Элбоши Назарбоевнинг ёдгорлиги очилган.\nТашаббускорларнинг маблағи эвазига қад ростлагани атилаётган мажмуа "Қозоғистон" дея аталади. Унинг марказидан Элбошининг ўтирган ҳолдаги ҳайкали қад ростлаган.\nКузатувчилар Назароевнинг номини улуғлаш Қозоғистонда илк бор кузатилмаётганини айтади. Бу вақтгача пойтахт Остонадаги ёдгорлик мажмуасидан Назарбоевнинг нақши акс эттирилган. Унинг номида дунёдаги энг қиммат олийгоҳ очилган.\nОлма ота шаҳридаги энг йирик боғларнинг бири шаҳар билан тоғнинг ўртасидаги сўлим бир гўшада жойлашган. Бу боққа пойтахт Остонада бўлгани каби Назарбоев боғи дея ном берилган.\nБир гуруҳ ташаббускорлар энди боғнинг марказида номи берилган шахснинг ҳайкалини ўрнатишни лозим дея топишди.\n"Қозоғистон" ёдгорлиги қанотларини ёйиб турган бургут тимсолида қурилган. Қанотнинг бир томонида Олма ота шаҳрининг диққатга сазовор жойлари акс этган бўлса, иккинчи томонда Остона шаҳри тасвирланган. Қанотларнинг ўртасида Элбоши Назарбоевнинг виқор билан ўтирган ёдгорлиги қад ростлаган. Юқорига Назарбоевнинг сўзлари зарҳал ҳарфлар билан битилган.\nШаҳар Қурилиш Иттифоқи, Республика Архитекторлар Иттифоқи ва Рассомлар Иттифоқи октябр ойининг охирида Президент номига мустақилликнинг 20 йиллигига бағишлаб "Қозоғистон" ёдгорлик мажмуасини қуриш ташаббуси билан чиқанди. Орадан 16 кун ўтиб ушбу мажмуа тантанали равишда очилди.\nОчилиш маросимига Назарбоевнинг тўнғич қизи Дариға Назарбоева ташриф буюрди, шаҳар ҳокими нутқ сўзлади.\nҚозоғистонликлар Назарбоев шахсини улуғлашга турли муносабатда бўлишмоқда.\n"Албатта, президент мамлакат учун кўп нарса қилди, аммо бу нарса қандайдир сермулозаматликка ўхшайди", - дейди олма оталик Игор.\nАндрей Бу шунчаки шахсга сиғинишга ўхшайди, деса, Сергей Назарбоевга тирик вақтида эмас, ўлимидан кейин ёдгорлик қўйиш керак, дейди.\n- Нима учун одамни ўлимидан кейин шарафлашимиз керак, уни тирик вақти улуғлайлик. Бизда қанчадан қанча таниқли одамларни ўлимидан кейин ёдгорлик қўйганмиз. Менимча ҳайкал қўйишгани яхши, - дейди ўрта ёшлардаги аёл.\nМустақил журналист ва сиёсатшунос Сергей Дуванов Қозоғистонда Назарбоев шахсини улуғлаш мувафаққиятли равишда шаклланаётганини айтади. Бу нарсада Назарбоев билан бирга фуқароларнинг ҳам ҳиссами бор дейди у.\nБунгача Назарбоевга мамлакат ташқариси Туркиянинг Анқара шаҳрида ёдгорлик ўрнатилган бўлса, Молдоводаги туркий элат бўлмиш гагаузлар ҳам бошқа турк раҳбарлари қатори Назарбоевнинг ҳам ёдгорлигини ўрнатишни маълум қилган.\n"Сиёсатчи ва жамоат фаоли оламдан ўтганидан сўнг аниқланади. Ҳаёт даврида қурилган ушбу ёдгорликлар совун кўпигига ўхшайди. Уларни сотиб олиш ва ташкиллаштириш мумкин. Шахсга сиғиниш бор жойда бундай ҳайкаллар мамлакат бўйлаб минглаб ўрнатилиши мумкин. Кетгандан кейин кўрамиз", - дейди Сергей Дуванов.\nБунгача Остона шаҳридаги "Қозоқ эли" ёдгорлик мажмуасида ҳам Назарбоевнинг акси нақшланган. Унинг номида дунёдаги энг қиммат университет ҳам пойтахтда очилган ва бир неча истироҳат боғи мамлакат биринчи президенти шарафига аталган.


КАТТАЛАР ТАЪЛИМИНИНГ МУҲИМ ИМПЕРАТИВЛАРИ | "Оила" маркази\nКАТТАЛАР ТАЪЛИМИНИНГ МУҲИМ ИМПЕРАТИВЛАРИ\nПостмодернистик жамиятга хос бўлган ишлаб чиқаришнинг кескин ўсиши, глобаллашув, юқори суръатларда ахборот алмашинуви, интеллектуал технологиялар, ахлоқий қадриятларни қайта кўриб чиқишга интилиш, сиёсий, маънавий ва экологик хатарлар – учинчи мингйилликнинг ушбу концептуал воқелиги жамият, оила ва шахс олдига янги вазифаларни қўйди, хусусан, тарбия методологиясини қайта кўриб чиқишни, таълим парадигмасини ўзгартиришни, янгича эстетик дунёқарашни шакллантиришни тақозо этди.\nБугун инсоният тафаккурида технократик ёндашув яққол кўзга ташланмоқда. Урбанизация, табиатга антропоморф таъсирлар оқибатида Ерда йирик сиёсий, иқтисодий, экологик муаммолар юзага чиқди. Шу билан бирга маънавий хатарлар — альтруизм, гуманизм туйғуларининг камайиши, шахслараро муносабатларда толерантликнинг сусайгани, ижтимоий интеллектнинг йўқола бошлагани тилга олинмоқда.\nБуларнинг барчаси гуманистик ғояларни ҳимоя этиш, эзгулик, инсонпарварликка таяниб яшаш, социал интеллект, ўз ҳатти-ҳаракати ва қарорлари учун жавобгарлик ҳиссини шакллантириш вазифасини қўйди. Шу муносабат билан Томмазо Кампанелла, Алишер Навоий, Владимир Бехтерев, Абрахам Маслоу, Кен Робинсоннинг умумпланетар аҳамиятга молик муаммоларга эътибор, инсон камолоти, шахс экологияси ҳақидаги гуманистик қарашлари долзарб жаранглайди.\nЖамият ривожининг ҳозирги босқичида креатив, ностандарт фикрлайдиган, ўз соҳасида янги усулларни таклиф қила оладиган профессионал мутахассисларга эҳтиёж тобора ортмоқда.\nМуаммонинг ечими шахсий имкониятларни муттасил ривожлантириш, демократик давлатда ва фуқаролик жамиятида яшаш кўникмаларини эгаллаш, касбий малака ва компетенцияларни шакллантириш масаласига бориб тақалади. «Lifelong learning», яъни “умр давомида таълим олиш” концепциясининг пайдо бўлгани бежиз эмас. Бугунги кунда мавжуд барча таълим дастурларини ушбу концептуал ғоя ва тамойиллар асосида қайта кўриб чиқишга эҳтиёж бор.\nТараққиёт мутахассисларнинг касбий компетенцияларини ошириш, уларни профессионал фаолиятда мавжуд илғор ғоялар, технологиялар ҳамда сиёсий-ижтимои, маънавий-аҳлоқий билимлар билан таништиришга ҳизмат қиладиган тизим – андрагогика - катталар таълими олдига ҳам янги талабларни қўймоқда.\n- Таълимнинг янгича парадигмасини яхши англаган, гуманистик ғояларга таянувчи, илмий салоҳиятли, фасилитация, модерация, тьюторлик, коучинг асосларини пухта ўзлаштирган тренерлар;\n- Замонавий талабларга жавоб берадиган моддий-техник база, кенг турдаги мультимедиа воситалари, илмий-методик адабиёт, интерфаол машғулотлар ўтказиш учун қулай ва комфорт ўқув хоналари;\n- Соҳанинг концептуал мақсадларига йўналтирилган, илмий асосланган, мутахассисларнинг касбий арсеналини бойитадиган, зарур билим, кўникма ва малакаларни эгаллашга ҳизмат қиладиган ўқув дастурлари.\nШу мақсадда Ўзбекистон Республикаси Президентининг 2018 йил 2 февралдаги «Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида»ги 5325-сон Фармони, Ўзбекистон Республикаси Вазирлар Маҳкамасининг 2018 йил 26 мартдаги “Оила институтини мустаҳкамлаш соҳасида кадрларни қайта тайёрлаш ва уларнинг малакасини ошириш бўйича махсус ўқув курслари ташкил этиш тўғрисида”ги 230-сон қарори ҳамда қарор билан тасдиқланган Низом асосида «Оила» илмий-амалий тадқиқот марказининг Қорақалпоғистон Республикаси, вилоятлар ва Тошкент шаҳар бошқармалари ҳузурида махсус ўқув курслари ташкил этилди ва самарали фаолият олиб бормоқда.\nҚуйидагилар махсус ўқув курсларининг асосий вазифалари этиб белгиланган:\n ёшларни оилавий ҳаётга тайёрлаш, оиладаги низоли ҳолатларни ҳал қилишнинг ҳуқуқий ва психологик асосларини ўргатиш;\n оила институтини мустаҳкамлаш, оиланинг репродуктив саломатлиги ва демографик ривожланиши, унинг фаровонлиги ва хотиржамлигини ошириш;\n оилада эр-хотин, ота-она ва фарзандлар, эр-хотин ва уларнинг ота-оналари ўртасидаги шахслараро муносабатлар;\n «Оила жамият ва давлат ҳимоясида» конституциявий принципини кенг тарғиб этиш;\n бой маданий тарихий мерос ва маънавий-ахлоқий қадриятларни ўрганиш;\n оила-никоҳ муносабатлари соҳасидаги Ўзбекистон Республикаси қонунчилиги ва халқаро тажрибани ўрганиш;\n оила институтини ривожлантириш ва унинг замонавий шаклини жорий этиш.\nМахсус ўқув курсларида 3 тоифа йўналишида ходимларининг малакаси оширилмоқда;\n «Оила» маркази мутахассислари;\n Хотин-қизлар қўмиталари мутахассислари;\n Фуқаролик ҳолати далолатномаларини ёзиш органлари ходимлари.\nШунингдек, оила институтини мустаҳкамлаш соҳасида фаолият юритаётган бошқа ташкилотлар мутахассисларнинг малакасини ошириш тавсиявий характерга эгалиги белгиланган.\nМахсус ўқув курсларида ўқув жараёни «Оила» маркази томонидан Ўзбекистон Хотин-қизлар қўмитаси, Ўзбекистон Республикаси Соғлиқни сақлаш вазирлиги, Олий ва ўрта махсус таълим вазирлиги билан биргаликда ишлаб чиқилган ва тасдиқланган ўқув дастурлари асосида амалга оширилиб келинади.\nСоҳадаги раҳбар кадрларнинг сиёсий билим ва компетенцияларини ошириш мақсадида жорий йилнинг 14-15 февраль кунлари Боровский номли тиббиёт коллежи биносида махсус курс раҳбарлари учун, 21-23 февраль кунлари “Пойтахт” бизнес-комплексида вилоят бошқарма бошлиқлари учун семинар-тренинг ташкил қилинди.\nУшбу семинар-тренингларда марказий аппарат ходимлари ва соҳа экспертлари томонидан сиёсий, ҳуқуқий, маънавий билимлар, социологик тадқиқотлар олиб бориш кўникмалари ва бошқа йўналишларда маърузалар ва презентациялар қилинди.\nЎқув машғулотлари интерфаол шаклда (ақлий ҳужум, кейс, лойиҳалаш технологияси. кичик гуруҳларда ишлаш) олиб борилди.\nТингловчиларнинг фикр ва таклифлари ўрганилди (фидбэк) ва таҳлил қилинди.\nҲудудий бошқарма бошлиқлари ва махсус курс раҳбарлари ўртасида ўтказилган анкета таҳлиллари натижасида соҳа мутахассисларининг қуйидаги йўналишларда билимларга эҳтиёжи борлиги маълум бўлди:\n Ижтимоий ҳамкорлик;\n АКТни бошқарувга татбиқ этиш масалалари;\n Бошқарувда оптимал қарорлар қабул қилиш технологияси;\n Стратегик режалаштириш;\n Мониторинг таҳлиллар ва социологик тадқиқотлар олиб бориш кўникмалари;\n Меҳнат қонунчилиги масалалари, кадрлар билан ишлаш, кадрлар заҳирасини шакллантириш;\n Раҳбарнинг муомала маданияти;\n Илмий тадқиқотлар олиб бориш кўникмалари.\n2019 йилнинг март-апрель ойларида марказнинг 200 нафар туман(шаҳар) бўлимлари раҳбарлари учун 48 соатлик дастур асосида 4 босқичлик семинар-тренинг ташкил қилинди.\nСеминар-тренинг ўқув дастури “Оила” ИАТМнинг концептуал мақсад ва вазифаларини амалга ошириш масалаларига оид жуда кенг муаммоларни қамраб олди:\n “Ижтимоий ҳамкорлик” тушунчаси. Марказнинг ҳамкор ташкилотлар билан ижтимоий ҳамкорлик соҳасидаги олиб бораётган фаолияти. Оила масалаларида фуқаролик жамияти институтлари билан ҳамкорлик. Ўзбекистон Республикаси “Давлат ҳокимияти ва бошқарув органлари фаолиятининг очиқлиги тўғрисида”ги Қонуни асосида давлат ҳокимияти ва бошқарув органлари фаолиятининг очиқлигини таъминлаш масалалари;\n Ўзбекистон Республикасини янада ривожлантириш бўйича Ҳаракатлар Стратегиясининг устувор йўналишлари. Ҳаракатлар стратегиясида ижтимоий сиёсат масалалари: халқаро амалиёт ва Ўзбекистон тажрибаси;\n Ўзбекистонда оила, оналик ва болаликни қўллаб-қувватлашнинг ҳуқуқий-меъёрий асослари: миллий ва халқаро тажриба. Оилада ҳуқуқий муносабатларнинг келиб чиқиши ва химояси. Оиладаги хуқуқий низоларни ечиш йўллари;\n “Оила” ИАТМ томонидан амалга оширилаётган илмий, амалий ва инновацион фундаментал тадқиқотлар самарадорлиги, уларнинг амалиётга татбиқ этилиши масалалари\n “Ўзбекистонда оилани ижтимоий-иқтисодий ривожлантиришниг устувор йўналишларини тадқиқ этиш” мавзуидаги инновацион лойиҳа асосида олиб борилаётган ишлар. “Оила жамият ва давлат ҳимоясида” конституциявий принципи ҳамда “Соғлом оила – соғлом жамият”, “Фаровон оила – жамият равнақи асоси” ғояларини амалиётга татбиқ этиш ва тарғиботи масалалари;\n PR-технологиялар. “Оила” ИАТМ имиджини шакллантиришнинг илмий-услубий асослари. Марказ фаолиятини ижтимоий тармоқларда ёритиб бориш имкониятлари;\n XXI асрнинг демографик тенденциялари. Демографик қонуниятлар. Ижтимоий демография. Оила институтининг ижтимоий аҳамияти. Оиланинг ижтимоий функциялари. Оилага таъсир кўрсатадиган ижтимоий, иқтисодий, аҳлоқий ва социомаданий омиллар;\n Репродуктив саломатлик. Репродуктив саломатликка салбий таъсир кўрсатувчи омиллар. Оилани режалаштириш. Контрацепция. Исталмаган ҳомиладорликни олдини олишда шифокор маслаҳатлари.\n Репродуктив ҳуқуқ. Жаҳон соғлиқни сақлаш ташкилотининг репродуктив саломатлик буйича асосий тамойиллари. Перинатал ёшдаги аёллар саломатлигини сақлаш масалалари. Ўсмирлар репродуктив саломатлиги. Аёллар ва қизларни соғломлаштириш чора-тадбирлари;\n Никоҳдан олдинги тиббий кўрикнинг аҳамияти ва уни мониторинг қилиш тизимини такомиллаштириш. Эрта ва қариндошлар ўртасидаги никоҳларнинг, туғма нуқсонлар билан болалар туғилишининг олдини олишга оид чора-тадбирларни амалга ошириш. Ёшларни оилавий ҳаётга тайёрлаш бўйича ягона ёндашув;\n “Соғлом турмуш тарзи” тушунчаси. Соғлом турмуш тарзини аҳоли орасида шакллантиришнинг замонавий йўналишлари;\n “Патронаж ҳизмати” тушунчаси. Ўзбекистонда тиббий-ижтимоий патронаж тизими. Оналар ва болалар соғлиғини мустаҳкамлаш, аҳолининг тиббий маданиятини оширишда патронаж ҳизматининг аҳамияти;\n “Ижтимоий ҳизмат” ва муҳим компонентлари. Ижтимоий ҳизматнинг ҳуқуқий асослари. Оила институтини мустаҳкамлашда ижтимоий хизматнинг ўрни. Оғир ҳаётий вазиятларга тушиб қолган оилалар билан ишлаш амалиёти;\n “Супервизия” тушунчаси. Супервизия менежменти. Ижтимоий ҳизматда супервизиянинг аҳамияти. Супервизиянинг ривожланиш имкониятлари;\n “Ижтимоий реабилитация қилиш ва мослаштириш, шунингдек, оилавий-маиший зўрлик ишлатишнинг олдини олиш тизимини такомиллаштириш чора-тадбирлари тўғрисида Ўзбекистон Республикаси Президентининг ПҚ-3827-сон Қарори мазмун-моҳияти. Оилавий ва шахслараро муносабатлар соҳасида қонунийликни мустаҳкамлаш. Фуқароларнинг, ёрдамга муҳтож хотин-қизларнинг ҳуқуқларини таъминлаш, оилавий-маиший зўрлик, уларни бартараф этишда жамоатчилик назоратини таъминлаш масалалари;\n Мамлакатнинг инновацион ривожланишида аҳборот-коммуникация технологияларининг ўрни. Иш фаолиятига АКТни татбиқ этиш имкониятлари. Фуқароларнинг ҳуқуқий онгини шакллантиришда аҳборот-ҳуқуқий порталдан фойдаланиш амалиёти. Давлат ташкилотлари фаолиятида Ўзбекистон Республикаси қонун ҳужжатлари маълумотлари электрон миллий базасидан фойдаланиш ( “LexUz”, www.norma.uz ва б.);\n АКТ ва Интернет тармоғининг оила мустаҳкамлигига ва ривожига таъсирини ўрганиш, оилавий қадриятлар тарғиботи ва салбий ижтимоий ҳолатлар профилактикасида АКТдан фойдаланиш имкониятларини кенгайтириш;\n Ёшларни маънавий таҳдидлар ва ёт ғоялар - диний ақидапарастлик, терроризм, экстремизм, оммавий маданият таъсиридан ҳимоя қилиш, ахборот хуружларига қарши маънавий иммунитетни шакллантириш масалалари. “Аҳборот ҳавфсизлиги” тушунчаси ва оилада соғлом маънавий муҳитни шакллантиришда унинг аҳамияти;\n Тизимда мониторинг таҳлиллар олиб бориш амалиётини ривожлантириш масалалари. Оиланинг ижтимоий-иқтисодий диагностикаси ва мониторинги. Оилаларни ижтимоий-демографик ҳолатини индексли баҳолаш. Ижтимоий-демографик ҳолатга оид (нотинч ва муаммоли оилалар ва б.) статистик кўрсаткичларнинг электрон базасини шакллантириш технологияси;\n Оила институтини мустаҳкамлашда маънавий-аҳлоқий ва миллий қадриятларнинг ўрни. Шахс маънавий-аҳлоқий камолотида оиланинг роли. Исломда оила, никоҳ ва бошқа ижтимоий масалаларнинг ифодаси;\n Марказ концептуал мақсад ва вазифаларининг тарғиботини олиб боришда нотиқлик маҳоратининг аҳамияти. Риторика асослари. Раҳбарнинг муомала маданияти. Жамоада соғлом маънавий муҳит яратиш технологияси.\nУшбу семинар-тренинг марказнинг давлат ва нодавлат ташкилотлар билан ҳамкорлигининг ёрқин намунаси бўлди.\nСеминар-тренингга эксперт сифатида Марказий аппаратнинг барча бўлим раҳбарлари ва мутахассисларидан ташқари, “Тараққиёт стратегияси” маркази, Ички ишлар вазирлиги терроризм ва экстремизмга қарши кураш Бош бошқармаси, Репродуктив саломатлик маркази, Ислом академияси, Олий ва ўрта махсус таълим вазирлиги экспертлари ва тадқиқотчилари таклиф этилди.\nБарча соҳада бўлгани каби “Оила” илмий-амалий тадқиқот маркази тизимида фаолиятни тўғри йўлга қўйиш менежментни – бошқаришни тубдан ўзгартиришни тақозо этади.\nЎз вақтида ва тўғри қарор қабул қила оладиган, адолатпарвар, тизим тақдири учун масъулиятни ҳис этадиган, инсонларни эргаштира оладиган, ресурсларни (молиявий, кадрлар, технологиялар) тўғри тақсимлай оладиган, қатъиятли, кучли интуицияга эга, шижоатли, мулоҳазакор, нотиқ, ташаббус кўрсата оладиган харизматик лидерларни шакллантириш масаласи ўта муҳим.\nШунинг учун раҳбар кадрлар учун ўқувларда менежмент асослари, тизимли таҳлил, раҳбарнинг сиёсий-ҳуқуқий, маънавий-аҳлоқий билимлари масалаларига алоҳида эътибор берилмоқда.\n2018 йил давомида махсус ўқув курсларида 3500дан ортиқ мутахассислар таҳсил олиб, ўз билими ва касбий компетенциясини оширдилар.\n2019 йилнинг дастлабки 3 ойида жами 228 нафар вилоят ва туман(шаҳар) раҳбарлари, 2728 нафар мутахассислар малака оширдилар.\nМаълумки, иш сифатини оширишда чет мамлакатларнинг илғор тажрибаларини ўрганиб бориш долзарб масала.\nТизимда фаолият олиб борувчи раҳбар ва мутахассислар ҳам халқаро, ҳудудий семинар-тренингларда иштирок этиб, замонавий билимларни ўзлаштирмоқдалар. Бунинг маҳсули ўлароқ мутахассисларда фаолиятни инновацион асосларда ташкил этиш бўйича яхлит картина шаклланяпти.\nМисол тариқасида, Болгариянинг София университети профессори Татьяна Дронзина иштирокида “Медиация асослари”га бағишланган семинар-тренингни, Германия давлатидан ташриф буюрган социологик тадқиқотлар ўтказиш соҳасида эксперт Юрген Веймзер иштирокидаги мастер-классларни келтириш мумкин.\nШунингдек, ижтимоий ҳамкорлик асосида ЮНИСЕФ, DVV international каби халқаро ташкилотлар билан раҳбар ва кадрларнинг касбий компетенцияларини ошириш масаласида доимий ҳамкорлик ўрнатилган.\nМахсус ўқув курсларида таълим сифатини оширишнинг истиқболларига доир ушбу таклифларни илгари суриш мумкин:\nТаълим жараёнини барқарор ривожланиш, XXI аср кўникмалари тамойиллари асосида ташкил этиш;\nIT-технологиялар, инновациялар билан чуқурроқ танишиб бориш, web 2.0. имкониятларидан, интернет-ресурслардан самарали фойдаланиш;\nМутахассисларнинг илмий, сиёсий, ҳуқуқий, маънавий-аҳлоқий билимларни бойитиш, касбий компетенциясини ошириш мақсадида коучинг, мастер-класс, вебинар, онлайн-конференция каби таълимнинг инновацион шаклларини йўлга қўйиш;\nТаълим соҳасида халқаро фондлар, муассасалар билан ҳамкорлик қилиш, чет мамлакатларнинг илғор иш тажрибаларини ўрганиш;\nТизимда корпоратив бошқарув, менежментни тубдан яхшилаш, соғлом ижодий рақобатни йўлга қўйиш, ташаббусларни қўллаб-қувватлаш.\nМахсус ўқув курслари фаолиятини\nмувофиқлаштириш бўйича координатори,


Пентагон раҳбари Қатарга режалаштирилмаган ташрифни амалга оширди\n22:20 / 28.09.2017\nПентагон раҳбари Жеймс Мэттис Қатарга режалаштирилмаган ташрифни амалга оширди. У бу ерда Қатар амири Тамим бин Ҳамад Ол Соний ва мамлакат мудофаа вазири Холид ал-Аттийя билан учрашди. Бу ҳақда АҚШнинг Доҳадаги элчихонаси маълум қилган.\nЭлчихона хабарида айтилишича, учрашувда АҚШ ва Қатарнинг мустаҳкам ҳарбий алоқалари муҳокама қилинган.\nАввалроқ АҚШ президенти Дональд Трамп Қатар амири билан учрашувда ундан Қатар террорчиликни молиялаштиришга қарши кураш бўйича қўшимча қадамлар амалга оширишини талаб қилганди. Шунингдек, учрашув чоғида Қатарнинг бир қатор араб давлатлари билан ихтилофи ва АҚШ ҳамкорлари ўртасида минтақада бирдамликни тиклаш муҳокама қилинган.\nПентагон Қатар Жеймс Мэттис


Энергетика вазири Алишер Султонов нима учун Ўзбекистонда газ ҳисоблагичлари портлаётгани ҳақида гапириб берди.\n«Бу атайлаб қилинган. Бу исботланди ва суриштирув ўтказилди. Биз кўрсатув қилмоқчимиз ва буни кўрсатмоқчимиз. Ушбу фуқаролар биз билан қандай курашмасин, ҳисоблагичларни ўрнатамиз ва тартибга келтирамиз. Ўғриликни тўхтатамиз ҳамда одамлар истеъмол учун тўлашига ҳаракат қиламиз», - деди вазир Alter Ego лойиҳасига берган интервьюсида.\nШунингдек, Алишер Султонов нега «Технопарк» тендерда ғолиб чиққанлигини айтиб берди. У тендер адолатли ўтганини, компания эса бир нечта рақобатчилар билан танловда қатнашганини таъкидлади.\nЖорий йилнинг феврал ойида президент Тошкентда «ақлли» газ ҳисоблагичларини ишлаб чиқариш бўйича «Технопарк»га ташриф буюрди. Давлат раҳбари корхона ҳисоблагичларни сотиш билан чекланиб қолмасдан, балки уларни ўрнатишдан то техник хизмат кўрсатишгача бўлган барча жараёнларни қамраб олиши кераклигини таъкидлаб ўтди.


Битирувчи синф ўқувчилари учун FLEX дастури (Future Leaders Exchange) | Sadikov.Uz\nБитирувчи синф ўқувчилари учун FLEX дастури (Future Leaders Exchange)\nSubmitted by Nasim Sadikov on Mon, 01/20/2020 - 21:16\nSelect ratingGive Битирувчи синф ўқувчилари учун FLEX дастури (Future Leaders Exchange) 1/5Give Битирувчи синф ўқувчилари учун FLEX дастури (Future Leaders Exchange) 2/5Give Битирувчи синф ўқувчилари учун FLEX дастури (Future Leaders Exchange) 3/5Give Битирувчи синф ўқувчилари учун FLEX дастури (Future Leaders Exchange) 4/5Give Битирувчи синф ўқувчилари учун FLEX дастури (Future Leaders Exchange) 5/5\nFLEX дастури ҳақида\n1992 йилда дастур ушбу дастур лойиҳаси АҚШ конгресси томонидан ишлаб чиқилган ва лойиҳани молиялаштириш маъқулланган. Лойиҳа АҚШнинг собиқ Совет Иттифоқи ҳудудидаги давлатлар билан алоқаларини ривожлантиришга қаратилган эди. Кейинчалик эса бошқа мамлакатлар ҳам ушбу рўйхатга қўшилди.\nFLEX дастури тўлиқ АҚШ ҳукумати томонидан молиялаштирилади. Дастурнинг ташкилий масалалари эса АҚШ Ҳукумат департаментининг Таълим ва маданий алоқалар бюроси томонидан амалга оширилади. Танлов ғолибларига Америкада бир йил бепул ўқиш учун стипендия ва волонтёрлик асосида танланган мезбон оилада яшаш имконияти берилади. Мазкур лойиҳадан кўзланган мақсад америкаликлар ва бошқа миллат вакиллари ўртасида дўстона алоқларни ўрнатишдир.\nМинглаб америкаликлар ва маҳаллий мактаблар мазкур грантни қўллаб қувватлайди ва ҳеч қандай ҳақ олмасдан ғолибларни ўқитади, оилаларига қабул қилади. Ўтган 27 йил мобайнида FLEX дастури ўрта мактабларнинг 28 000 нафар ўқувчисига стипендиялар ажратди.\nДастурни ким ташкил қилади?\nИмтиҳонларни Халқаро таълим бўйича Америка кенгашлари ўтказади. Мазкур ташкилот ғолибларни аниқлайди ва улар учун семинарлар ташкил этиб керакли маълумотлар билан таъминлайди. Шунингдек, улар иштирокчиларни Америкага жўнатиш ишларини ҳам ташкиллаштиришади.\nАмерика Кенгашлари 40 йилдан ортиқ вақт мобайнида АҚШ, Европа, Евроосиё, Осиё ва Африка давлатларида ўн минглаб ўқувчиларни қўллаб-қувватлаб келяпти. Шунингдек, мазкур ташкилот FLEX дастуридан ташқари университет талабалари ва аспирантлар, олий таълим муассасалари ўқитувчилари учун ҳам бошқа бир қатор дастурларни жорий қилган бўлиб, уларни мувваффақиятли амалга ошириб келмоқда.\nСтипендия таъминотига нималар киради?\nFLEX дастури ғолибларига қуйидагилар тақдим этилади:\n• Доимий яшаш жойидан то АҚШдаги белгиланган уйгача ва ватанига қайтиб келиш йўл кираси;\n• Ойлик стипендия. Ушбу стипендияни ўқувчи шахсий ҳаражатлари ҳамда АҚШда яшаган даврида ижтимоий ҳаётда тенг иштирок этишига сарфлайди;\n• Олдиндан яхшилаб текшириб, танланган мезбон оилада бир йил мобайнида бепул яшаш;\n• Америка мактабида рўйхатга олиниш ва ўқиш;\n• Дастур олдидан ва кейин ўтказиладиган тайёрлов курсида иштирок этиш;\n• АҚШда ташкил этиладиган маҳаллий тадбирларда иштирок этиши.\n• Тиббий суғурта. Мазкур суғурта АҚШга келгунга қадар бўлган касалликларни\nдаволашни қопламайди. Шунингдек, стоматологик ёрдам ҳам ушбу суғурта таркибига кирмайди\nДастурда ким иштирок этиши мумкин?\nFLEX дастурида иштирок этиш барча учун очиқ ва бепул. Иштирокчилар дастур талабларига жавоб бера олса ва танловдан муваффақиятли ўтса кифоя. Имконияти чекланган ўқувчилар ҳам ушбу танловда иштирок этишлари мумкин. Ҳар йили 20 га яқин имконияти чекланган иштирокчи ушбу танловда ғолиб бўлиб, FLEX дастурида қатнашади. Улар ҳам бошқалар билан тенг танловдан ўтадилар. Ҳар бир иштирокчи бир йилда бир марта ариза топшириши мумкин.\nУшбу танловда иштирок этувчилар қуйидаги шартларга мос келиши керак:\n1. 2002 йилнинг 15 февралидан 2004 йилнинг 31 март саналари оралиғида туғилган бўлиши;\n2. Танловда иштирок этиш пайтида мактабнинг 11 синфи ёки лицейнинг иккинчи курсида ўқиётган бўлиши;\n3. Яхши ва аъло баҳоларга ўқиши;\n4. Инглиз тилини аъло даражада ўзлаштиргани ва танлов доирасида ушбу\nмаҳоратини намоён эта олиши;\n5. Америка визаси талабларига жавоб бериши;\n6. Ўзбекистон фуқароси бўлиши шарт.\nДастурда иштирок этиш учун ушбу ҳавола орқали расмий сайтга ўтиб, анкетани тўлдириш керак бўлади: https://ais.americancouncils.org/flexuz\n207,418 | 20.12.2017


Польша солиқ тизимининг ўзига хосликлари — Soliq plus / Налоги плюс\n17 декабря, 2019 SOLIQ PLUS ЖАҲОН НАМУНАСИ\nПольшада бошқа шарқий европа мамлакатлари Каби бозор қонунларига мос солиқ ушлаш 1991 Йилдан кейин шакллана бошлади. Тадбиркорлик Субъектлари учун солиқ ставкаси фаолиятидаги Юксалиш шкаласи бўйича белгиланди: Даромад Миқдори ошаверса, солиқ ставкаси ҳам ошади.\nМамлакат географик томондан қулай жойлашгани, бошқа ривожланган Европа давлатлари каби маҳсулот бозорининг унча ривожланмагани ва Польша ҳукуматининг соғлом ижтимоийиқтисодий ҳолатини яратиш бўйича амалий ҳаракатлари чет эл инвесторларининг мамлакат бозорига кириб келишида асосий омил бўлиб хизмат қилди. Ҳозирги кунда мамлакатга чет эл инвестициясининг кириб келиш оқими шарқий Европадаги (Чехия, Венгрия) бошқа давлатларга нисбатан анча юқори, шунингдек, бу инвестиция асосан, Америка, Германия, Франция компаниялари томонидан киритилмоқда. Европа Иттифоқи ҳам бу мамлакатга капитал оқимини йўналтириб келмоқда.\nЧет элликлар Польша ҳудудида солиқ тўлайдими?\nПольша ҳудудида яшаётган ва бу ерда иқтисодий манфаати бор ҳар қандай одам 183 кун ўтгандан сўнг автоматик равишда солиқ тўловчи бўлиб ҳисобга олинади. Ва Польша солиқ идорасига солиқ тўлашга мажбур.\nТўғридан-тўғри солиқ солиш:\n1. Жисмоний шахслар даромадига солинган солиқ.\n2. Корпоратив ёки юридик шахсларга солинган солиқ.\n3. Ҳадя ва мерос учун солинган солиқ.\n4. Фуқаролик-ҳуқуқий фаолият учун солинган солиқ.\n5. Қишлоқ хўжалиги солиғи.\n6. Ўрмон солиғи.\n7. Кўчмас мулк солиғи.\n8. Транспорт воситалари учун солиқ.\n9. Тоннаж учун солиқ (халқаро денгиз транспорти учун).\n10. Фойдали қазилмалар қайта ишлови учун солиқ.\nТранспорт воситалари, кўчмас мулк, қишлоқ хўжалиги ва ўрмон солиқлари маҳаллий ҳокимиятга тўланади. Маҳаллий солиқ тушумлари ҳақидаги Қонунга асосан, Муниципиал кенгаш солиқ ставкаларини белгилаб беради.\n2. Акциз йиғини.\n3. Ҳар хил ўйинлар учун солиқ. Маҳаллий ҳокимият курорт солиғи, бозор солиғи ва ит сақлагани учун ва реклама солиғини ўз ташаббусларига кўра тайинлашлари мумкин бўлади.\nЖисмоний шахслар учун даромад солиғи\nПольшада резидентлар, шу каби норезидентлар ҳам даромад солиғини тўлаб боришади. Польша ичкарисида 183 кундан ортиқ яшаган бошқа мамлакат вакиллари резидентга киради. Жисмоний шахслар учун даромад солиғи юксалиш шкаласи бўйича олинади. Йиллик 3 091 злотий даромаддан солиқ олинмайди. 85 528 злотийгача бўлган даромаддан 18 фоизли ставкада солиқ олинади. Бундан юқори миқдордаги даромаддан 32 фоизли ставкада солиқ ушлаб қолинади. Компания дивидендлар, қимматли қоғозлар ва бошқа нарсалар сотилишидан тушган даромаддан 19 фоизли ставкада солиқ тўлайди. Кўчмас мулк савдосидан тушган даромаддан ҳам худди шу ставкада солиқ тўланади.\nОйлик маошдан солиқ тўлаш\nЖисмоний шахслар маошидан солиқ тўлашдан ташқари ҳар ой ZUS ижтимоий суғурта тизимига ҳам тўлов қилишади. Иш берувчи ва ишчи нафақа фонди учун тенг миқдорда маблағ тўлайди: иш берувчи бахтсиз ҳодисалар учун суғурта тўловини амалга оширса, ишчи тиббий хизматлар ва бола туғилгани учун тўловни амалга оширишни ўз бўйнига олади.\nИжтимоий суғурта ставкаси:\n1. Нафақа суғуртаси – 19,52 фоиз.\n2. Ногиронга айланиб қолиш хавфи бўлганда – 8,00 фоиз.\n3. Тиббиёт суғуртаси – 2,45 фоиз\nЮридик шахслардан олинадиган солиқ\n1. Фойдадан олинадиган солиқ ставкаси 19 фоиз этиб белгиланган.\n2. Қўшилган қиймат солиғи. Бу солиқ ставкаси 0 фоиз, 5 фоиз, 8 фоиз ва 23 фоиз этиб белгиланган. Ижтимоий аҳамиятдаги маҳсулот ва хизматлардан бу солиқ олинмайди: сут маҳсулотлари, почта, банк, суғурта, тиббиёт хизматлари, жумладан, фан, маданият, таълим. Ҳамда, экспорт орқали олинган фойдадан бу солиқ ушлаб қолинмайди. Йўловчи ташиш транспорти, меҳмонхона хизмати, дори-дармон савдосидан 8 фоиз ҚҚС тўланади. Озиқ-овқат дўконлари, тайёр овқатлар тайёрлаш хизматига эса 5 фоиз cтавка қилиб белгиланган.\n3. Акциз йиғини. Нефть маҳсулотлари, электр энергия, алкоголь, сигаретлар, 2 минг куб см ҳажмдаги двигателли автомобиллардан акциз йиғини ушлаб қолинади.\nҚишлоқ хўжалиги, ўрмон хўжалиги соҳасида тушган даромаддан юридик шахслар солиқ тўлашдан озод қилинган.\nДунёнинг 92 мамлакати билан Польша икки томонлама солиққа тортмаслик бўйича келишув имзолаган.


05:58 Тил  Ўзбекча\n04-10-2016 | 14:56\nZAMIN.UZ / Технология / 04 Октиябр 2016 года471\nToyota Motor компанияси Японияда бефарзанд оилалар учун махсус робот-гўдак яратди, деб ёзади "mynewsonline24.ru" сайти . Сўнгги йилларда Японияда туғилиш кўрсаткичи рекорд даражада тушиб бормоқда. Ривожланган мамлакатлар ичида аҳолининг кексайиш кўрсаткичи жиҳатидан етакчи ҳисобланган Японияда Toyota Motor компанияси томонидан тақдим этилган робот-гўдак “Kirobo Mini” деб номланди. Мутахассислар бундай роботнинг кашф этилиши робототехника соҳасида келажакда инсоний ҳиссиётларни тушуна олувчи ва жавоб бера олувчи роботлар яратишда катта қадам бўлганини таъкидлашмоқда. Янги яратилган “Kirobo Mini” роботи гўдак каби ҳаракатлар қила олиши мумкин. Бу эса робот ва унинг эгаси ўртасида “руҳий яқинлик” уйғотади. Toyota компаниясидан хабар қилишларича, “Kirobo Mini” роботи келаси йилдан тахминан 392 доллар баҳода сотувга чиқарилади. Шу ўринда эслатиб ўтиш лозимки, Японияда аввалроқ, Intelligent System Co Ltd компанияси томонидан бола кўринишидаги робот яратилганди. “Paro” номини олган робот-болакай кекса кишиларда руҳий зўриқишларнинг кучайиб кетишининг олдини олиш мақсадида яратилганди.\nТеглар: кучайиб яратилди баҳода Paro ҳисобланган хабар ВконтактеFacebookTwitterОдноклассникиМой мир\nЎқишни тавсия қиламиз Хитой аэропортида робот иш бошлади\nҲиссиётларни тушуна оладиган биринчи роботга Android тизими ўрнатилади\nЯпонияда тарихда илк бор роботларнинг тўйи бўлиб ўтди


Бекзод Қодирқулов: "Ўйин камида дуранг натижага мос эди" / CHAMPIONAT.asia\n00:57Неймар: "Вератти - даҳо. У мен бирга ўйнаган энг кучли ярим ҳимоячилардан бири" 0 00:37"Милан" "Ривер Плейт" тўпурарига жиддий қизиқиш билдирмоқда 1 00:15А Серия. "Салернитана" "Венеция" устидан ғалаба қозонди. "Женоа" ва "Специя" дуранг қайд этишди 0 00:01Olamsport: Ҳасанбойнинг ғалабаси тортиб олинди, икки боксчимиз кейинги босқичда ва бошқа хабарлар 2 23:34Мбаппе "Реал"га ўтишга узил-кесил қарор қилди 5 23:15А Серия. "Милан" – "Торино". Асосий таркиблар маълум 10 22:58"Ньюкасл" Эрик тен Хагни бош мураббий қилиб тайинламоқчи. У маош бўйича АПЛда учинчи бўлади 1 22:39Сульшер "Тоттенхэм"га қарши ўйинда ҳам МЮни бошқаради. Алекс Фергюсон мураббийни қўллаб-қувватламоқда 9 22:19"Бавария" Команни трансферга қўяди 3 22:01Ўзбекистон мезбонлик қиладиган U-23 Осиё чемпионатига саралаш ҳақида нималарни биламиз? 4 21:43Верратти сафдан чиқди 0 21:24"Интер" Польша терма жамоаси ҳимоячисига кўз тикди 0 21:03"Ливерпуль" "Боруссия Д" етакчиларидан бирини нишонга олди 8 20:46Рамос ПСЖ учун дебют қилишга тайёр 9 20:26"Челси" Кристенсен билан янги шартнома масаласида келишолмаяпти 0\nБекзод Қодирқулов: "Ўйин камида дуранг натижага мос эди"\nТеглар : Бекзод ҚодирқуловЯнгиер\nПро-лиганинг 19-туридан ўрин олган "Янгиер" - "Хоразм" (1:2) учрашувидан сўнг мезбонлар бош мураббийи Бекзод Қодирқулов матбуот анжуманида иштирок этди.\n- Аввало "Хоразм" жамоасини ғалаба билан табриклайман. Биринчи ўринда айтишим мумкин, бугун жуда ёмон ўйин ўтказдик. Ҳужум ташкил қилишда камчиликларга йўл қўйдик. Биринчи бўлимда бир ёки иккита вазият ярата олдик холос. Рақибларда иккита вазият юзага келганди, улар иккисидан ҳам фойдаланиб кетишди. Бу йигитларга руҳан таъсир кўрсатди. Иккинчи бўлимда ўзгаришларга қўл урдик, ўйинимиз кучайди. Ҳужумларни ташкил эта бошладик, лекин якунловчи зарбаларда хатоликларга йўқ қўйдик. Мухлислардан мағлубият учун узр сўраймиз.\n"Хоразм" яхши жамоа, улар билан 3 марта ўйнадик, уйда дуранг, сафарда мағлубият ва яна уйда мағлуб бўлдик. Бу жамоа биз учун ноқулай рақиб бўлиб қолаяпти. Хато ва камчиликлардан хулоса чиқарамиз.\n- Сафардаги мағлубиятдан сўнг бугун бу жамоага қарши қандай ўзгаришларни амалга оширгандингиз?\n- Ўша ўйиндан фарқли равишда бугун қанотларда ўзгаришларга қўл урдик. Бошқа йигитларга ҳам ўйнашга имкон бердик, улар бугун майдонда ёмон ҳаракат қилишмади. Иккинчи бўлимда юзага келган вазиятлардан фойдалана олганимизда ўйин камида дуранг натижага мос бўлганди. Хатолар туфайли ютқаздик деб ўйлайман. Футболда омаднинг ўрни ҳам муҳим ҳисобланади.\n- Про-лигада ҳеч бир жамоа қуйи лигага тушиб кетмаслиги аниқ бўлди. Шундай вазиятда жамоага қандай мотивация бериш мумкин?\n- Биринчидан ҳар бир футболчи профессионал бўлиши керак. Ўз ишига жиддий ёндашиш керак. Ўрин ололмаганимиз ёки тушиб кетмаганимизга эътибор қаратмасдан охиригача футбол ўйнаш керак. Мотивация қандай, ҳозирдан кейинги мавсумга тайёргарликни ўйлашимиз ва биринчи ўринда мухлислар учун ўйнашимиз керак. Сафар ўйинларида ҳам максимал ишлашимиз керак. Ғалаба қозониш ва мухлисларни хурсанд қилишимиз керак.\nАсрор Алиқулов: "Янгиер" футболчиларига бўшлиқ ва вақт берсак, истаган ишини қилиши мумкин эди" 2\nБекзод Қодирқулов: "Вазиятлардан фойдалана олмаслик мағлубиятга олиб келди" 3\nПро лига. "Хоразм" "Арал Самали"ни йирик ҳисобда ютди, "Шўртан" "Янгиер"ни енгди 3\nХюистра, Ҳасанов, Секейра, Йўлдошева ва Бердиев ишлари қўмиталарга оширилди 151\nУлуғбек Бақоев: "Ҳар бир футболчи олдидаги тўсиқларни енгиб ўтса, топ-даражага чиқади" 23


Маънавият 25.12.2018 303\nҚримга тўйдан кейинги саёҳатга келган ёш жуфтлик Севастополдан Ялтага олиб борадиган улов кутишарди, у ерда улар икки ҳафта дам олишни режалаштиришган эди. Ёшлар бор-йўғи олти ойдан бери таниш бўлиб, ҳаётига кириб келган янги ўзгаришларга ҳали унча кўникишмаган, ҳар бир эрка интилиш эса уларга кўп нарсаларни ҳадя этарди. Тиниқ ва очиқ ҳавода худди ёрқин фотосуратдагидек вокзалнинг баҳайбат биноси, ноодатий сершох жануб дарахтлари кўзга ташланарди.\nОля охирги кунларда ниҳоятда кўтаринки кайфиятда эди. Унинг ўйлашича, тўйдан кейинги ҳаёт умуман бошқача бўлиши керак, тасаввурида бу ҳаёт фақат завқу шавқдан иборат, аммо шу билан бирга ўта муҳим ва қатъиятли эди. Кичкина болаларни кўрганда меҳри қўзғар, у ҳар бир бола қиёфасида Максимни кўраётгандек бўлар, гўёки ўзи ҳам ёш болага айланиб қолгандек. Оляга Максимнинг босиқ ва жиддийлиги ёқарди, бир вақтнинг ўзида бу унга қувонч улашарди, айниқса, бугун эрталаб Максимнинг ўзи унга болалар кажавасини кўрсата туриб ўткир товушига мулойим ва майин урғу берди-да: "Қара, қизалоқ", деди.\nУлар бекатда бир-бирларидан озгина узоқликда туришар, негаки, ҳаво ҳаддан зиёд иссиқ ва бир-бирларининг қайноқ танасидан таралаётган иссиқлик ҳам улар учун ортиқча эди гўё. Оля толиқди. Бутун кун давомида улар Севастополь бўйлаб юришди. Максим боришлари мумкин бўлган манзилларнинг харитасини миясида пишитиб қўйган эди, шундан бўлса керак, улар диққатга сазовор жойларнинг барини кўришга улгуришди, шу боис ҳам Оля Максимдан миннатдор бўлди. Бундан буён нима қилиш, қаерга бориш кераклиги тўғрисида фақат Максим ўйлаб, қарор чиқараётгани Оляга маъқул келди. Унинг барибир тезроқ маршруткага ўтиргиси, ёлғиз қолиб, бутун ўй-хаёлларини таҳлил қилганча, фикрларини аниқлаштириб олгиси келди.\nМаршрутка ичини бензин ҳиди тутиб кетганди. Оля бошини ойнага теккизди ва шу заҳоти ойнанинг асабий зириллашини ҳис қилди. Максим у билан ёнма-ён ўтирар, худди рафиқаси ёнида эканлигига ишонч ҳосил қилмоқчидек, тез-тез унга қараб қўярди. Атрофдаги одамлар бошларини эгганларича, жазирамага чидаб боришарди. Охирги ўриндиқларда ўтирган кавказлик уч ўсмир баланд ва маст овозда сўкиниб боришарди.\nУларнинг дастидан Оля ноқулай аҳволда қолди, аллақандай енгил ташвиш хаёлларига буткул кўмилишга халақит берарди, аммо секин-аста орзулар гирдоби уни ўз оғушига торта бошлади. Ахир, инсоннинг ички олами тинч ва осуда бўлса, ташқи дунё кишини чалғита олармиди? Оля кун ботиб, кеч тушишини, севгилиси билан пляжга боришларини, ёқимли денгиз сувининг илиқ ҳароратини ҳис қилишларини орзиқиб хаёлидан ўтказарди.\nТўсатдан кимдир унинг қўлини туртиб юборди ва Оля чўчиб тушди.\n- Ўзингизни тутсангиз бўлмайдими? - деган кимнингдир баланд овозини эшитди, сўнг бирдан Максимнинг ўрнидан туриб кетиши ва лаблари титрагани уни ҳайрон қолдирди.\nКавказликлардан бирининг оғзидан буруқсаб ароқ ҳиди келиб турарди.\n- Хотинимнинг ёнида сўкинишни бас қилинг, - нафрат билан қичқирди унга қараб Максим. Оля эрига ажабланиб қаради, у ҳеч қачон Максимнинг бу қадар қаттиқ овозда бақирганини эшитмаганди, шунинг учун қўрқувдан ўриндиққа ёпишиб қолгандай бўлди.\nЭркаклардан кимдир Максимнинг ёнини олди. Олдинда ўтирган кексароқ аёл ҳам уни қўллаб-қувватлади. Аммо энди эрининг ғайритабиий ва айни дамда бегона овозидан бошқа нарса Олянинг қулоғига кирмас эди.\nНиҳоят, ҳайдовчи машинани тўхтатиб, бундай шовқин бўлаверса, жойидан силжимаслигини айтди. Кавказлик ёшлар жим бўлишди, фақат ора-сира уларнинг норози пичирлашлари эшитиларди. Буткул жимлик чўккандан кейингина машинанинг шовқин билан жойидан жилгани эшитилди ва тутун ҳиди димоққа урилди. Максим ўрнига ўтираркан, кўнгли жойига тушиб, хотинини қучди:\n- Бунақаларни шу йўсинда тарбиялаш керак.\nЭрининг қучишидан Оля исиб кетиб, ён томонга ўгирилиб олди. Ўзини бўғилиб кетаётгандек ҳис қилди. Гўёки уни мана шу биқиқ жойга қамаб қўйишгану, энди ва ҳеч қачон озодликка чиқолмайдигандек туюлди унга. У эрининг феъл-атворидан мутлақо бехабар эканини ўйлаб, сиқилди, худди чуқур қудуққа бемақсад тикилиб тургандай ҳис қилди ўзини. Вақт жуда секин ўтарди, қиз эса аста-секинлик билан маъносиз ва шуурсиз ҳолда қотиб қолаётгандек эди гўё.\nЯлтага улар кечга яқин етиб келишди. Маршрутка пляж яқинидаги йўл чеккасида тўхтади. Максим жуда шошиларди, чунки қоронғи тушгунига қадар у тунаш учун мос жой топиши керак эди, бироқ Оля уни эшитмасди. Унинг қулоғи шанғиллар, гўёки қулоқлари остида ойналар зириллаётгандек бўларди. Улар пляж ёқалаб кетишди. Атрофда ранг-баранг соябонлар, енгил ўриндиқлар, қумли қирғоқда беғам-беташвиш ястаниб олган одамлар кўзга ташланарди. Кабоб ва тутун ҳиди димоққа уриларди.\nОля бўлса айни дамда номаълум шаҳарда, уйидан юзлаб чақирим олисда, ўзи ҳали дурустроқ танишга улгурмаган, деярли бегона бўлган одам билан ёлғиз қолганини ўйлаб, қўрқиб кетди. У паришонхотирлик билан атрофга аланглар ва мудроқ ҳолда индамай эрининг изидан борарди. Унинг келажак ҳаёти худди мана шу, рўпарада ястаниб ётган ваҳимали кечки денгиз мисоли поёнсиз бир бўшлиқдай кўринди.\nРус тилидан Азизбек НОРОВ таржимаси


Туркия АҚШдан Фатҳуллоҳ Гуленни топширишни талаб қилди\nТуркия бош вазири, Бинал Йилдирим, ҳукумати диний пешво Фатҳуллоҳ Гуленни экстрадицияси талаби билан расман Қўшма Штатларга мурожаат қилганини айтди.\nБинал Йилдирим бу ҳақда 19 июль куни Туркиянинг иқтидордаги АК партияси фаоллари йиғини чоғида маълум қилди.\n"Туркия президенти ҳам, мен ҳам террористлар бошлиғи Фатҳуллоҳ Гуланнинг бизга таслим қилиниши борасида АҚШга мурожаат йўлладик. АҚШга Адлия вазири тўртта ҳужжат жўнатди," деди Бинали Йилдирим.\nБир кун муқаддам Туркия президенти Ражаб Тоййиб Эрдўғон ҳам АҚШ муваффақиятсиз ҳарбий тўнтариш уринишида айбланаётган диний етакчи Фатҳуллоҳ Гуленни Туркияга экстрадиция қилиши кераклигини айтганди.\nCNN телекеналига берган интервьюсида Эрдўғон: "Бизда жиноятчиларни экстрадиция қилиш бўйича ўзаро келишув бор. Бундай ҳолларда ҳар икки тараф ҳамкорлик қўлини чўзиши керак, ҳатто у АҚШ фуқароси бўлса ҳам", деб айтганди.\n"АҚШ бундай террорчини сақламаслиги керак. Қўшма Штатлар бу шахсни Туркияга экстрадиция қилиши керак", дея қўшимча қилганди Туркия президенти.\nЭрдўғон яна ўз маъмурияти яқин кунларда Вашингтонга расмий экстрадиция илтимосини юборишини билдирганди.\nАҚШ давлат котиби Жон Керри Вашингтон экстрадиция масаласини кўриб чиқиши мумкинлигини, аммо бунинг учун қуруқ "иддаолар" етарли эмаслиги, Гуленнинг айбини АҚШ судида исботлай оладиган далил зарурлигини айтди.\nАҚШнинг Пенсилвания штатида яшовчи Гулен ҳозирда даволанмоқда.\nГулен яна бир бор айби йўқлигини айтиб, АҚШ уни Эрдўғонга топширмаслигига ишонишини қўшимча қилди.\nСейлорсбург шаҳарчасида туриб журналистлар билан учрашган Гулен "Мен ҳеч нимадан хавотир олаётганим йўқ," деди.\nРуҳоний 1999 йилдан бери АҚШда яшаб келади.\n"АҚШ қонун давлатидир. Бу ерда қонун устуворлиги юқори даражада. Мен бу ҳукумат қонуний жиҳатдан тўғри бўлмаган ҳеч нимага эътибор бермаслигига ишонаман", деди Гулен.\n"Шуни айтмоқчиманки, мен бир кун ўламан. Ўз тўшагимда ўламанми, қамоқхонадами, менга фарқи йўқ", деди 75 ёшли дин пешвоси.\n2013 йилги коррупция можароси ортидан Туркия ҳукумати Гуленни экстрадиция қилишга уринган, аммо муваффақиятсизликка учраганди.\n"Ўша талаблар қонуний бўлмагани учун АҚШ ҳукумати уларни жиддий қабул қилмади. У тўғри, тушунса бўладиган, қонуний илтимос эмас эди. ... Афтидан, муваффақиятсизўтган тўнтариш уриниши ортидан улар яна куч олган. Улар [мени экстрадиция қилишга] яна бир марта уринадилар энди."\nГулен ўзидан хавотир олмаса ҳам, АҚШ ва Туркия ўртасидаги алоқалар ёмонлашиши эҳтимолидан хавотирда эканини қўшимча қилди.\nГулен Корея уруши давомида Туркия аскарлари АҚШ аскарлари билан бирга жанг қилгани, икки мамлакат Туркия 1952 йилда НАТОга қўшилганидан бери дўст бўлиб келаётганини эслатиб ўтди.\n"Агар Туркия НАТОдан четлатилса, муаммолар ичида қолади. Ўзини-ўзи барбод қилади. Ўзини-ўзи йўқ қилади. АҚШ бошқа ҳамкор топиб олиши мумкин. Лекин Туркия АҚШ билан ҳамкорлик қилишга АҚШга қараганда кўпроқ муҳтождир."\nҲозирга қадар Туркияда 300 дан ошиқ одам умрига зомин бўлган ҳарбий тўнтаришга алоқадорликда айбланаётган 9 мингга яқин расмий қўлга олинган.\nCNN билан интервью давомида Эрдўғон ҳарбий тўнтаришга уриниш президентга ўзига қарши бўлган ҳаммани сиқувга олишга баҳона бўлаётгани ҳақидаги фикрларни рад этди.\n"Бу беҳуда айблов. Агар Тоййиб Эрдўғон золим шахс бўлганида, президент сайловларида 52 фоиз овоз олмаган бўлар эди", деди президент камтарлик билан.


Дунё қишлоқ хўжалиги | Ekobarqaror\n20.05.2017 Nargis Qosimova\tФикр билдиринг\nЎзбекистонда экин даларининг деярли 760 минг гектари суғорилмайдиган, лалмикор ерлардан иборат. Бу ерларда биринчи навбатда кузги дон экинлари, асосан буғдой экилиб, табиий ёғингарчилик билан ҳосил етиштирилади. Бундай даларда табиий намликни сақлашга йўналтирилган чора-тадбирларни амалга оширилиши янада муҳим. Тоғли минтақаларда табиий намлик билан мевали ўрмонлар – бодом, писта, олма, ёнғоқ ва бошқа дарахтлар, узум экилади. Ўзбекистон водийларида, чўлларида ёғингарчилик деяли икки марта камроқ. Лекин бу соҳаларда дарахтларнинг илдизлари ер ости сувларига етиб олишининг имкониятлари кўпроқ.\nУмуман олганда лалмикор ерларда фақат мевали дарахтларни, ҳосил берувчи экинларни етиштиришни мақсад қилиб қўйиш тўғри эмас. Жумладан қумли чўлларда саксовул экиш асосан экологик аҳамиятга эга. Чўл зоналари кенгайиб бораётган ҳозирги замонда бу жараённи тўхтатиш ва орқага чекинтириш, иқлимни ўзгаришини салбий оқибатларини олдини олиш озуқавий хавфсизлик каби муҳим масаладир. Бундай мақсадларга эса биринчи навбатда мевасиз дарахтлар, мевасиз буталар, биз “бегона” деб номлайдиган ўтлар жавоб беради.\nЭкин ва дарахтларни чуқурларда ўстириш. Ёқуб Савадогони Сахрои Кабирни тўхтатган одам дейишади. Сахрони жанубида яшаган Ёқуб қабиласида экинларни чуқурларга экиш агротехникаси қўлланилган. Маълум бўлишича ҳатто бу саҳрода ҳам баъзан ёмғир ёғар экан. Лекин ёмғир суви саҳрони тошдек қаттиқ сирти бўйлаб оқиб, фойдасиз кетарди. Миришкор чуқурларни тайёрлаб, чуқурларни маҳаллий ўғит ва турли органика билан бойитади, биринчи ёмғирдан кейин бу чуқурларга экин экиш яхши натижа беради. Фойдали экиндан ташқари даласига сувсизликка чидамли дарахт уруғларини эка бошлайди ва миришкорнинг дарахтли далалари сахро бостириб келишини тўхтатади. Ёқуб Савадого эса ўз тажрибасини Америкага бориб, ЮНЕСКО ташкилотида ҳам тарғиб қилади. Африкалик камбағал фермер ўз қўллари билан қилган бу мўъжизани техника билан қуролланган ўзбек фермерлари Республика сахроларида боғу – ўрмонлар яратиш учун такрорлай олмайдими?\nВалоканава тизими. Бу тушунча учун ўзбеча ном яратилмагани учун, рус тилидаги номидан фойдаланиб турамиз. Унинг мазмуни ариққа ўхшайди, лекин у сувни оқизиш учун эмас, балким тепалик ёки тоғ ён бағри бўйлаб оқиб тушаётган сувларни тўплаб, ерга сингдириб, дарахт ва бошқа экинларнинг илдизлари соҳасида сақлаб қўйишга, тупроқни сувга тўйинтиришга бағишланади. Валоканавада сув оқмаслиги учун уни горизонтал қилиб очиш керак, бунга геодезик асбоблар ёрдам беради. Натижада валоканава тепалик ён бағрини шаклини такрорлайди, мураккаб эгри чизиқдан иборат бўлади. Чиққан тупроқ ариқнинг қуйи қирғоғига қўйилади, юқори қирғоқ эса оқава сувларни келиб тушиши учун очиқ қолади. Ёмғир сувларини тўсган валоканава қияликдаги эрозия жараёнларига тўлиқ барҳам беради, қияликни қуйи соҳасини сув билан тўйинтиради ва бу ерда мевали ва манзарали дарахтлар, кўп йиллик бута ва ўтлар экиш учун шароит яратади. Дастлабки ўсимликлар экилганидан сўнг инсон иштирокисиз ҳам йиллар давомида табиий жароёнлар давом этиб, валоканава бўйлаб яшил экосистема вужудга келади! Валоканава тубида эса сув келтирган органик ва ноорганик моддалар, барглар, ўсимлик қолдиқлари тўпланади ва ажойиб мульчага айланади, мульчанинг кўплаб афзалликлари намоён бўлади\nҚиялиги кичик бўлган жойларда табиий сувларни тўплаш учун валоканава вазифасини бажарувчи тўғон қуриш мумкин. Тўғон учун тупроқ қияликнинг юқори тарафидан олиниб, сатҳи кенг, лекин чўқурлиги кичик (масалан 0.5 м) бўлган ҳовуз ҳосил қилинади. Ҳовуз фақат ёмғирлар пайтида сувга тўлиб, сўнгра сув ерга сингиб кетади. Бу сув ҳисобига чўл ўртасида ҳам дарахт ва бошқа ўсимликлардан иборат яшил водий ҳосил қилиш мумкин. Қуйидаги расмларда Америкада 80 йил илгари қурилган тўғон туфайли вужудга келган табиий экосистемани ва атрофдаги чўлни кўришимиз мумкин. Бу жойда тарихан қисқа вақтда шундай унумдор тупроқ ҳосил бўлганки, уни кетмон билан эмас, қўл билан олиш мумкин! Бу водийга мевали дарахтлар ва бошқа экинлар экиб, каналдан сув олиб келмасдан, органик ва сунъий ўғитлар сарфламасдан ҳам йилдан-йилга кўпроқ маҳсулот берувчи хўжалик яратиш мумкин.\nИмпринтер. Чўл ва саҳроларнинг кенгайиб бориши ҳақида кўп марта эшитамиз, ўқиймиз. Бунинг мазмуни нимадан иборат деган савол туғилади? Жавоб шундан иборатки, турли сабабларга кўра ердаги ўсимлик дунёси тез ёки секин камайиб боради, пайти келиб уни чўл ёки саҳро деб атай бошлаймиз. Агар етти миллиард аҳолини боқишга етарли маҳсулотлар етиштираётган фермерлар чўлга ўтлар ва бошқа ўсимликлар эка олса, ва бу амал қиммат тушмаса саҳро чекинди деб айтардик. Дунёда шундай мисолларни топишимиз мумкин экан. Боб Диксон – агроном-олим, яратган машинасини импринтер деб атаган. Машинанинг ишчи элементи катта метал цилиндрдан иборат бўлиб, унинг сиртига метал бурчаклар (уголок) пайванд қилинган. Трактор цилиндрни ер сирти бўйлаб тортганда бу тишлар ерда чуқурчалар қолдиради. Бир вақтнинг ўзида машина ўтларнинг уруғини ва органик ўғит сепади, улар, албатта, чуқурчалар тубига тушади. Бу ерда уруғ униб чиқиш учун энг мақбул шароитни топади. 1. Чуқурча уруғни кучли қуёш нурларидан қмсман асрайди. 2. Унинг ёнида оз бўлса ҳам ўғит бўлади. 3. Шамол олиб келган чанг (бу чанг унумдор тупроқдан иборат) ва уруғлар чуқурча тубига тушиб, ундаги уруғни бекитади. 4. Ёмғир ёққанда сув биринчи навбатда шу чуқурчага тўпланади. 5. Чуқурча туби тупроқнинг энг зичлашган соҳаси бўлиб, физика қонунлари бўйича каппиляр кучлар атрофдаги намликни шу ерга, уруғнинг ёнига тортади. Ҳуллас, сепилган уруғ бир кун албатта униб чиқади.\nДарахт кўчатларини қути билан ўралган ҳолда етиштириш. Исроил давлати Яқин Шарқда жойлашган, унинг 2/3 қисми дастлаб чўлдан иборат бўлган, инсон ёрдамисиз бу ерда бирон нарса ўсмаган. Ватан қадрига етган ҳукумат бу чўлларда ўрмон ўстириш учун олимларга топшириқ беради. Лекин улар маълум муддатдан сўнг бунинг иложи йўқ деган хуллоса чиқарадилар. Топшириқ бошқа мутахассисларга берилади ва улар муаммонинг ечимини топади. Ҳозирги пайтга келиб Исроил ҳудудининг 8% қўлда экилган ўрмонлардан иборат. Солиштириш учун қўшни Мисрда ўрмонларнинг ҳиссаси 11 марта камроқ – 0.7%.\nТопилган ечим шундан иборатки, экилган дарахт кўчати бошқа ишлардан ташқари метал ёки пластик коробка билан ўраб қўйилади. Коробканинг фақат юқори қисми очиқ бўлгани учун унинг ичидаги ҳаво намлиги юқори бўлади ва кўчатдан, айниқса у кичкина бўлганида, сув буғланишини чеклайди, уни қуриб қолишдан асрайди. Иккинчи ҳосса янада муҳим. Чўл қуёши нурларидан коробка кундузи қизийди, кечаси кескин совийди ва мана шу жараёнларда пластик сиртида сув конденсацияланиб, кўчат илдизларини ёнига оқиб тушади. Исроил денгиз қирғоғида бўлгани учун у ерда ҳаво намлиги юқори бўлиб, бундай атмосфера ирригацияси яхши ишлайди ва чўл шароитида кўчатларнинг 80% тутиб кетишига эришилган.


24 ноябр 2020, Тошкент вақти: 14:50\nХоразмлик ўқувчилар навбати билан мактабга икки боғ ғўзапоя олиб келаяпти.\nПечка учун 20 минг сўм\nХоразм вилоятининг Шовот туманидаги 5-сонли мактабни иситиш учун ўқувчилар ҳисобидан печка ўрнатиляпти.\nБу ҳақда Озодликка WhatsApp орқали шовотлик муштарий хабар йўллади.\n“Шовот туманидаги 5-сонли мактабда иситиш ускуналари ишламай ётибди. Синф хоналарини иситиш учун печка ўрнатилаяпти. Печкани синф хоналарининг бурчагига ўрнатаяптилар. Буларнинг барчаси ўқувчиларнинг пулларига қилинаяпти”, дея хабар йўллади исмини ёзмаган шовотлик муштарий.\nХоразм мактабларига шу кўринишдаги печкалар ўрнатилмоқда.\nОзодлик мухбири ушбу хабар ортидан Шовот туманидаги қишлоқ мактаблари билан боғланиб, уларнинг барчасида печкалар ўрнатилаётганини аниқлади.\nМаълум бўлишича, бу жараён нафақат Шовотда балки Хоразмнинг барча туманларидаги қишлоқ мактабларида ҳам бормоқда ва пул мутлақо ўқувчилардан ундирилмоқда.\n- Мактабимизда газ йўқ. Мактаб директори, ўқитувчилар, синф раҳбарлари ҳар бир ўқувчи 20 минг сўмдан олиб келса, печь қурамиз, деб пул олишаяпти, - дейди бир фарзанди мактабда ўқиётган янгибозорлик аёл исмини очиқламаслик шарти билан.\nШовот туманидаги мактаблардан бирининг директор ўринбосари исмини очиқламаслик ва овозини ёзмаслик шарти билан айтишича, мактабларга мутасадди ташкилотлардан оғзаки берилган буйруқ асосида иситиш печкалари учун ўқувчилардан пул йиғилмоқда.\nҲар бир ўқувчига икки боғ ғўзапоя “солиғи”\nҲазорасп туманида яшовчи, исмини очиқламасликни сўраган муштарийнинг икки фарзанди мактабда ўқийди. Унинг айтишича, мактабларга ўрнатилган печкаларга ёқиладиган кўмир ҳам ўқувчилар ҳисобидан олинмоқда.\n“Кўмирни ҳам ўқувчилардан йиғилган пулга олаяпти. 200 минг сўм экан печканинг ўртача нархи. Бир синфда 20 ўқувчи бўлса, бир печкани, масалан, 10 ўқувчининг пулига олади, қолган ўқувчиларнинг пулига кўмир олиб қўяди. Қишдан чиққунча озгинадан ëқиб, бир амаллаймиз, дейишибди ўқитувчилар”, дейди ҳазорасплик муштарий.\nШунингдек суҳбатдошларимизга кўра, ўқувчилар мактабга ўтин олиб боришга ҳам мажбурланмоқда.\n- Ҳар кун икки боғ ғўзапоя олиб келади, деб ўқувчиларга шундай мажбурий нима қўйиб турибди бизнинг мактабимизда. Ҳар бир ўқувчига синф раҳбари “Икки боғ ўтин олиб келасизлар. Ўтинни ëқиб, кейин кўмир ëқамиз”, деб шу шартни ҳам қўйибди, 20 минг сўмнинг ëнига. Ҳар ўқувчига икки боғ ғўзапоя. Масалан, бир синфда 30 ўқувчи бўлса, навбати келганда яна икки боғ ғўзапоя олиб боради, - дейди янгибозорлик аёл.\nСуҳбатдошларимизнинг айтишича, агар ўқувчи ғўзапоя топа олмаса, пул бериши лозим. Ҳозирда Хоразмда бир боғ ғўзапоянинг нархи 800-1000 сўм атрофида.\nХоразм вилояти Халқ таълими бошқармасидан олинган маълумотга кўра, печка ўтган йили табиий газдан узиб ташланган қишлоқлардаги мактабларга ўрнатилмоқда.\nАммо, бошқарманинг исмини очиқламаётганимиз мулозими иситиш печкалари ўқувчилар ҳисобидан ўрнатилаётганини инкор қилди.\n- Шу пайтгача газдан узилган мактабларнинг 40 фоизига печка ўрнатилган. Бу мактабларнинг барчаси кўмирга мослаштирилди. Печка ва кўмир учун маблағ таълим таъминотидан олинаяпти, - деди исмини очиқламаётганимиз мулозим.\nЎтган йили Хоразмнинг турли туманларидаги 70 мингта хонадон газ қувурлари қирқилиб, табиий газдан бутунлай узиб ташланди.


Бағдод шаҳри атрофида 3та теракт амалга оширилиши оқибатида камида 14 киши ҳалок бўлди\n16:40 / 02.05.2016\nИроқ пойтахти Бағдод шаҳри атрофидаги ҳудудларда 3та бомба портлатилди. Рейтер агентлигининг полициячилар ва тиббиёт ходимларига асосланиб хабар беришича бу терактлар туфайли камида 14 киши ҳалок бўлган.\nАниқлик киритилишича, Бағдод жанубидаги Сайдия туманида кучли портлаш содир бўлган. Натижада 11 киши вафот этган ва 30 киши жароҳатланган. Яна бир портлаш Бағдоддан 25 км шимолдаги Тармия шаҳрига кетиш йўлида амалга оширилган ва бу ерда 2 киши ҳалок бўлиб, 6 киши жароҳатланган. Учинчи портлаш эса Бағдоддан 30 км жанубдаги Ҳалис шаҳарчасига кетиш йўлида содир этилган. Бу портлаш натижасида 1 киши ҳалок бўлиб, 2 киши жароҳатланган.\nҲозирча бу портлашлар туфайли ҳеч бир гуруҳ жавобгарликни ўз зиммасига олмади.\n30 апрель куни Бағдод шаҳридаги парламент олдида шиалар етакчиси Муқтадо Садр раҳбарлигида ҳукуматга қарши намойишлар ўтказилди. Бу намойиш 1 май куни ҳам давом этди.


Сана: 08 Июль 2017 Курилди: 397 Изоҳ: 0\nДунё сиёсий харитасида 200дан ортиқ мамлакат мавжуд бўлиб, уларнинг номини ҳеч бўлмаганда умримиз давомида бир марта эшитганмиз.\nЛекин шундай мамлакатлар ҳам борки, уларнинг мавжудлиги ҳақида деярли эшитмаганмиз, чунки улар жуда кичик майдонларни эгаллайди ёки аҳолиси бир неча минг нафардан иборат.\nПалау давлати 300 дан ортиқ ороллардан ташкил топган. Палау Ер сайёрасидаги ажойиб ўлкалардан бири бўлиб, ҳудуди йўқолиб кетиш хавфи остида яшаётган 130 турдан иборат акулаларнинг маконидир. Палаунинг тропик ўрмонлари ноёб қуш ва ўсимликлар дунёсига эга. Мамлакатнинг янада ажойиб диққатга сазовор ташриф қоғози эволюция жараёнида чақиш қобилиятидан маҳрум бўлган икки миллион медузалар кун кечирадиган кўлдир.\nОкеаниядаги орол давлат. Мамлакатда сайёҳлик ривожланмаган ва бирорта ҳам ишлаб чиқариш мавжуд эмас. Мамлакат Янги Зеландия ажратадиган молиявий ёрдам ҳисобига кун кечиради. Пойтахт ва аэропорт мавжуд бўлиб, шаҳар-қишлоқда 600дан ортиқ аҳоли истиқомат қилади. Пойтахтда мамлакатда ягона бўлган супермаркет фаолият юритади.\nМамлакат икки оролдан ташкил топган бўлиб, бири Сент-Китс ва иккинчиси Невис деб аталади. Давлатнинг асосий даромади фуқаролик сотишдан иборат бўлиб, 250 минг доллар маблағни маҳаллий шакарқамиш саноатига сармоя тарзида киритган ҳар ким Сент Китс ва Невис фуқаросига айланиши мумкин. Фуқаролик олишни иккинчи усули ороллардан биридаги қиймати 400 минг доллар бўлган кўчмас мулкни сотиб олишдир.\nХатт Ривер князлиги Aвстралиянинг шу номли вилоятида жойлашган виртуал мамлакатдир. Мамлакат ҳудудида Кесли оиласининг фермаси ястаниб ётади. Кесли оиласидан Леонард исмли бир одам бу мамлакатга асос солган. Aйтганча, сайёҳлар ўлканинг турли қисмларида Кесли бюстига дуч келишлари мумкин. Бу мамлакат асосчисига ҳурмат тарзида ўрнатиб чиқилган.\nТувалу дунёнинг энг митти ва энг қашшоқ мамлакатларидан биридир. Aгарда Тувалуга .tv интернет домени берилмаганда, мамлакат иқтисоди янада ачинарли ҳолга келиши мумкин эди. Интернет домен сабаб мамлакат ҳар йили миллионлаб доллар пул ишлаб топади.\nНауру сайёранинг энг кичик мустақил ва энг кичик орол-давлатидир. Науруда расмий пойтахт ва жамоат транспорти мавжуд эмас. Оролнинг у чеккасидан бу чеккасига чўзилган 40 километрлик йўлда маҳаллий аҳоли шахсий транспортда ҳаракатланади. Оролда экологик вазият ниҳоятда ёмон бўлгани боис сайёҳлик ривож топмаган. Наурунинг яна бир минус ёзиладиган жиҳати шуки, орол аҳолиси орасида ортиқча вазнлилар ҳиссаси кўпроқ.\nИталия харитасидаги митти виртуал давлатлар орасига Себорга князлигини киритиш мумкин. Себорга князлиги Франциядан унча узоқ бўлмаган ҳудудда жойлашган. Себорга давлат раҳбарини “Жаноби Каттакон” унвони билан аташади. Давлат армиясида мудофаа вазири ва икки чегарачи посбон хизмат қилади.\nAҚШнинг Невада штати ҳудудида ҳеч ким тан олмаган, аҳолиси Кевин Бо, унинг оиласи, учта кучуги, мушуги ва қуёнидан иборат давлат мавжуд. Молоссиянинг давлат мадҳияси, герби ва байроғи бор. Оғир жиноятлар учун мамлакатда ўлим жазоси жорий этилган. 2017 йилда республика ўзининг 40 йиллигини нишонлади. Мамлакат ўз паспорти ва фазо дастурига эга.\nРимда Ватикан билан бир қаторда Малта Ордени деб аталадиган яна бир кичик давлат мавжуд. Мамлакат майдони 0.012 квадрат километрни ташкил этади ва бошқарув органи учта бинода жойлашган. Бошқарув аппарати жойлашган бинолардан иккитаси Римда, бири эса Малта оролида жойлашган. Мамлакат ўз валютаси (марка), сайти, автомобил рақами ва дунёнинг бир қанча мамлакатларига визасиз кириш имконини берадиган паспортига эга. Малта Ордени расмий тили лотин бўлган дунёдаги ягона давлатдир.\nКалит сўзлар: ҳудудида, қилади, янада, ягона, фуқаролик, тувалу, топган, ташкил топган, ташкил, тарзида, себорга князлиги, себорга, сайёҳлик, римда, ривер, расмий, пойтахт, палау, ортиқ, ороллардан


“Қалдирғочлар” қисқа муддатли таътилга чиқишди / CHAMPIONAT.asia\n“Қалдирғочлар” қисқа муддатли таътилга чиқишди\nЎзбекистон чемпионатида карвонбошчилик қилиш билан бирга, мамлакат кубоги ярим финалига йўл олган “Бунёдкор” футболчиларига қисқа муддатли таътил берилди.\n14 июлгача жамоа аъзолари ўз оилалари даврасида бўлишади. Шу жумладан, легионерлар ҳам. Марко Блажич тунда Тошкент-Москва-Белград йўналиши орқали ўз юртига учиб кетган бўлса, Олександр Пишур бугун кечқурунги Тошкент-Киев самолётига чипта олган.\n14 июль куни жамоа аъзолари клуб қароргоғида тўпланишади ва шу куннинг ўзида Чимён тоғи ён бағрида жойлашган “Арчазор” дам олиш зонасига жўнаб кетишади. У ерда асосан жисмоний ҳолатларини тиклаган “қалдирғочлар”, 22 июль куни Тошкентга қайтиб тўлақонли машғулотларни бошлашади. 26 июлга “Бухоро” клуби билан ўртоқлик учрашуви режалаштирилган. Июлнинг сўнгги куни эса, Ўзбекистон кубоги ярим финал доирасидаги “Локомотив” жамоасига қарши ўйин билан, мавсумнинг иккинчи ярмига старт берилади.


ДХХ 400 минг доллар ва 4,1 млн. рублни ноқонуний ... - UzNews.uz\n5 февраль 2020 г. 2936 0\nДавлат хавфсизлик хизмати тезкор ходимлари ва Чегара қўшинлари ҳарбий хизматчилари томонидан қўшни давлатга кўп миқдордаги валюта олиб чиқиб кетаётганлар аниқланди.\nЖумладан, 1989 йил Андижон вилояти Қорасув шаҳрида туғилган “Ш.Б.” томонидан давлат чегараларини бузган ҳолда 200 минг АҚШ доллари ҳамда 4,1 млн. Россия рублини Қирғизистон Республикасига олиб чиқилишининг олди олинди.\nШунингдек, ДХХ Наманган вилояти бошқармаси ходимлари ва Чегара қўшинлари ҳарбий хизматчилари томонидан Косонсой туманининг чегараолди ҳудуд ҳисобланган “Хонқўрғон” маҳалласида 1996 йилда туғилган маҳаллий фуқаро “А.Э.” томонидан 119 минг 960 АҚШ долларини Қирғизистонга ноқонуний олиб чиқилишига чек қўйилди.\nТўхтатиб қолинган хорижий валюталарнинг миллий валютадаги умумий қиймати 3,6 млрд сўмдан зиёдни ташкил этади.\n“Халқ сўзи” наширининг хабарига кўра, ҳозирда ушбу ҳолатлар юзасидан ДХХ тергов идоралари томонидан Жиноят Кодексининг тегишли моддаларига мувофиқ жиноят ишлари қўзғатилиб, тергов ҳаракатлари олиб борилмоқда.\n26 Февраль, Жума 158 0\n25 февраль, 11:45 546 0\n26 февраль, 09:25 409 0\n24 февраль, 18:00 254 0


Нега АҚШ элчихонаси ўзбекистонликлар берган виза аризаларининг 65—70 фоизини рад этади? - Zamin.uz\nАҚШнинг Ўзбекистондаги элчиси Дэниел Розенблюм нима сабабдан (ўзбекистонликларнинг) виза аризаларининг аксарият қисмига рад жавоб берилишини очиқлади. Бу ҳақда у «Xabar.uz» нашрига берган интервьюсида тўхталиб ўтган.\nЭлчининг сўзларига кўра, виза тизимида виза олган кишиларнинг қанча фоизи муддат тугаганидан кейин ҳам АҚШда қолиб кетганига эътибор қаратади. Бошқача қилиб айтганда, мисол учун, Work and Study махсус дастури бўйича 3 ойлик виза билан Америкага кетган кишилар муддат ўтгандан сўнг ҳам у ерда қолиб кетади, яъни виза муддатини ўтказиб юборади.\n«Афсуски, АҚШга бораётган ўзбекистонликлар билан боғлиқ бундай кўрсаткич дунёдаги ўртача кўрсаткичдан юқорироқ. Очиғини айтганда, визага ариза берувчиларнинг виза олишда мушкулликларга йўлиқаётганининг асосий сабаби ана шунда. Бу, албатта, кейинги пайтларда визани рад этиш кўрсаткичи ҳам анчагина юқори бўлишига олиб келмоқда», — дейди у.\nАҚШ элчиси ўтган йили пандемия сабаб виза олиш имкони кўп бўлмагани, аммо 2020 йилдан олдин визани рад этиш кўраткичи юқори бўлгани ва одамлар виза муддати тугагач уйларига қайтмаслигидан хавотирда эканини билдирган. «Ўйлайманки, вақт ўтиши билан бу нарсалар ўзгаради», — дейди Розенблюм.\nШунингдек, у ўзбекистонликлар орасида АҚШ виза бериш жараёнида даъвогарнинг ижтимоий тармоқлардаги аккаунтларини текширади деган миш-мишларга ҳам тўхталиб ўтган.\n«АҚШ Давлат департаменти иммиграцион визага даъвогарларнинг ижтимоий тармоқлардаги аккаунтлари, хавфсизликни текшириш жараёнининг бир қисми сифатида, шунингдек, ноиммигрант тоифалар (талаба, турист, алмашув дастури) учун баъзи визага мурожаат этувчиларнинг ижтимоий тармоқлардаги аккаунтлари тўғрисидаги маълумотларни тўплайди», — дея таъкидлайди у. “Замин” янгиликларини “Одноклассники”да кузатиб боринг\nЯнгиликлар » Жамият » Нега АҚШ элчихонаси ўзбекистонликлар берган виза аризаларининг 65—70 фоизини рад этади?